text:
 Avis juridique important
 |
 22003A1231(05)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Λευκορωσίας σχετικά με την τροποποίηση της συμφωνίας μεταξύ της Ευρωπαϊκής Κοινότητας και της Δημοκρατίας της Λευκορωσίας για το εμπόριο κλωστοϋφαντουργικών προϊόντων η οποία μονογραφήθηκε στις Βρυξέλλες την 1η Απριλίου 1993, όπως τροποποιήθηκε τελευταία με συμφωνία υπό μορφή ανταλλαγής επιστολών η οποία μονογραφήθηκε στις 11 Νοεμβρίου 1999
 Επίσημη Εφημερίδα αριθ. L 345 της 31/12/2003 σ. 0151 - 0155
 Συμφωνία υπό μορφή ανταλλαγής επιστολώνμεταξύ της Ευρωπαϊκής Κοινότητας και της Δημοκρατίας της Λευκορωσίας σχετικά με την τροποποίηση της συμφωνίας μεταξύ της Ευρωπαϊκής Κοινότητας και της Δημοκρατίας της Λευκορωσίας για το εμπόριο κλωστοϋφαντουργικών προϊόντων η οποία μονογραφήθηκε στις Βρυξέλλες την 1η Απριλίου 1993, όπως τροποποιήθηκε τελευταία με συμφωνία υπό μορφή ανταλλαγής επιστολών η οποία μονογραφήθηκε στις 11 Νοεμβρίου 1999A. Επιστολή του Συμβουλίου της Ευρωπαϊκής ΈνωσηςΚύριε,1. Έχω την τιμή να αναφερθώ στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Λευκορωσίας για το εμπόριο κλωστοϋφαντουργικών προϊόντων, η οποία μονογραφήθηκε την 1η Απριλίου 1993, όπως τροποποιήθηκε τελευταία με τη συμφωνία υπό μορφή ανταλλαγής επιστολών η οποία μονογραφήθηκε στις 11 Νοεμβρίου 1999 (εφεξής καλούμενη "η συμφωνία").2. Ενόψει της λήξης της ισχύος της συμφωνίας στις 31 Δεκεμβρίου 2003 και σύμφωνα με το άρθρο 19 παράγραφος 1 της συμφωνίας, η Ευρωπαϊκή Κοινότητα και η Δημοκρατία της Λευκορωσίας συμφωνούν να παραταθεί η διάρκεια ισχύος της συμφωνίας για περαιτέρω χρονικό διάστημα ενός έτους, με τις ακόλουθες τροποποιήσεις και προϋποθέσεις:2.1. Το παράρτημα Ι, στο οποίο παρατίθενται τα προϊόντα που αναφέρονται στο άρθρο 1 της συμφωνίας, αντικαθίσταται από το προσάρτημα 1 της παρούσας επιστολής.2.2. Το κείμενο του άρθρου 19 παράγραφος 1 δεύτερη και τρίτη φράση της συμφωνίας αντικαθίσταται από το εξής κείμενο:"Εφαρμόζεται μέχρι τις 31 Δεκεμβρίου 2004."2.3. Το παράρτημα ΙΙ, στο οποίο καθορίζονται οι ποσοτικοί περιορισμοί για τις εξαγωγές από τη Δημοκρατία της Λευκορωσίας προς την Ευρωπαϊκή Κοινότητα, αντικαθίσταται από το προσάρτημα 2 της παρούσας επιστολής.2.4. Το παράρτημα του πρωτοκόλλου Γ, στο οποίο καθορίζονται οι ποσοτικοί περιορισμοί κατά τις εξαγωγές από τη Δημοκρατία της Λευκορωσίας προς την Ευρωπαϊκή Κοινότητα μετά τη διεξαγωγή εργασιών τελειοποίησης προς επανεισαγωγή στη Δημοκρατία της Λευκορωσίας αντικαθίσταται για την περίοδο από την 1η Ιανουαρίου 2004 έως τις 31 Δεκεμβρίου 2004 από το προσάρτημα 3 της παρούσας επιστολής.2.5. Οι εισαγωγές στη Λευκορωσία κλωστοϋφαντουργικών προϊόντων καταγωγής Ευρωπαϊκής Κοινότητας υπόκεινται κατά το 2004 σε δασμούς που δεν υπερβαίνουν τους καθορισθέντες για το 2003 στο προσάρτημα 4 της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Λευκορωσίας, η οποία μονογραφήθηκε στις 11 Νοεμβρίου 1999.Σε περίπτωση μη εφαρμογής των εν λόγω δασμών, η Κοινότητα θα έχει το δικαίωμα να επανεισαγάγει, για την περίοδο κατά την οποία θα συνεχιστεί η εφαρμογή της συμφωνίας και σε αναλογική βάση, τα επίπεδα ποσοτικών περιορισμών που ίσχυαν για το 2003 όπως διευκρινίζεται στην ανταλλαγή επιστολών, η οποία μονογραφήθηκε στις 11 Νοεμβρίου 1999.3. Εφόσον η Δημοκρατία της Λευκορωσίας γίνει μέλος του Παγκόσμιου Οργανισμού Εμπορίου πριν από τη λήξη της εν λόγω συμφωνίας, οι ισχύοντες περιορισμοί καταργούνται σταδιακά στο πλαίσιο της συμφωνίας του ΠΟΕ για


text: τα κλωστοϋφαντουργικά προϊόντα και τα είδη ένδυσης και του πρωτοκόλλου προσχώρησης της Λευκορωσίας στον ΠΟΕ. Επιπλέον, οι διατάξεις των άρθρων 2, παράγραφοι 2 και 3, 3, 6, 7, 8, 10, 11, 12, 13, 14, 15, 16 και 17 της συμφωνίας, τα πρωτόκολλα Α, Β και Γ της συμφωνίας, καθώς και τα εγκεκριμένα πρακτικά αριθ. 1, 2, 3, 4 και 6 θα συνεχίσουν να εφαρμόζονται ως διοικητικές ρυθμίσεις κατά την έννοια του άρθρου 2 παράγραφος 17 της συμφωνίας του ΠΟΕ για τα κλωστοϋφαντουργικά προϊόντα και τα είδη ένδυσης.4. Θα σας παρακαλούσα να επιβεβαιώσετε ότι η κυβέρνησή σας συμφωνεί με τα ανωτέρω. Στην περίπτωση αυτή, η παρούσα συμφωνία υπό μορφή ανταλλαγής επιστολών τίθεται σε ισχύ την πρώτη ημέρα του μήνα που έπεται της ημερομηνίας, κατά την οποία τα μέρη γνωστοποίησαν αμοιβαία την ολοκλήρωση των απαραίτητων προς τούτο νομικών διαδικασιών. Εν τω μεταξύ, η συμφωνία εφαρμόζεται προσωρινά από την 1η Ιανουαρίου 2004, με την προϋπόθεση της αμοιβαιότητας.Με ιδιαίτερη εκτίμησηΓια το Συμβούλιο της Ευρωπαϊκής ΈνωσηςB. Επιστολή της κυβέρνησης της Δημοκρατίας της ΛευκορωσίαςΚύριε,Έχω την τιμή να αναφερθώ στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Λευκορωσίας για το εμπόριο κλωστοϋφαντουργικών προϊόντων που μονογραφήθηκε την 1η Απριλίου 1993, όπως τροποποιήθηκε τελευταία με τη συμφωνία υπό μορφή ανταλλαγής επιστολών, η οποία μονογραφήθηκε στις 11 Νοεμβρίου 1999 (εφεξής καλούμενη "η συμφωνία"). Έχω την τιμή να σας γνωρίσω τη λήψη της από... επιστολής σας, με το ακόλουθο περιεχόμενο:"Κύριε,1. Έχω την τιμή να αναφερθώ στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Λευκορωσίας για το εμπόριο κλωστοϋφαντουργικών προϊόντων που μονογραφήθηκε την 1η Απριλίου 1993, όπως τροποποιήθηκε τελευταία με τη συμφωνία υπό μορφή ανταλλαγής επιστολών, η οποία μονογραφήθηκε στις 11 Νοεμβρίου 1999 (εφεξής καλούμενη 'η συμφωνία').2. Ενόψει της λήξης της ισχύος της συμφωνίας στις 31 Δεκεμβρίου 2003 και σύμφωνα με το άρθρο 19 παράγραφος 1 της συμφωνίας, η Ευρωπαϊκή Κοινότητα και η Δημοκρατία της Λευκορωσίας συμφωνούν να παραταθεί η διάρκεια ισχύος της συμφωνίας για περαιτέρω χρονικό διάστημα ενός έτους, με τις ακόλουθες τροποποιήσεις και προϋποθέσεις:2.1. Το παράρτημα Ι, στο οποίο παρατίθενται τα προϊόντα που αναφέρονται στο άρθρο 1 της συμφωνίας, αντικαθίσταται από το προσάρτημα 1 της παρούσας επιστολής.2.2. Το κείμενο του άρθρου 19 παράγραφος 1 δεύτερη και τρίτη φράση της συμφωνίας αντικαθίσταται από το εξής κείμενο:'Εφαρμόζεται μέχρι τις 31 Δεκεμβρίου 2004.'2.3. Το παράρτημα ΙΙ, στο οποίο καθορίζονται οι ποσοτικοί περιορισμοί για τις εξαγωγές από τη Δημοκρατία της Λευκορωσίας προς την Ευρωπαϊκή Κοινότητα, αντικαθίσταται από το προσάρτημα 2 της παρούσας επιστολής.2.4. Το παράρτημα του πρωτοκόλλου Γ, στο οποίο καθορίζονται οι ποσοτικοί περιορισμοί κατά τις εξαγωγές από τη Δημοκρατία της Λευκορωσίας προς την Ευρωπαϊκή Κοινότητα μετά τη διεξαγωγή εργασιών τελειοποίησης προς επανεισαγωγή στη Δημοκρατία της Λευκορωσίας αντικαθίσταται για την περίοδο από την 1η Ιανουαρίου 2004 έως τις 31 Δεκεμβρίου 2004 από το προσάρτημα 3 της παρούσας επιστολής.2.5. Οι εισαγωγές στη Λευκορωσία κλωστοϋφαντουργικών προϊόντων καταγωγής Ευρωπαϊκής Κοινότητας υπόκεινται κατά το 2004 σε δασμούς που δεν υπερβαίνουν τους καθορισθέντες για το 2003 στο προσάρτημα 4 της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της

type: contracts

jurisdiction: EU


text: Λευκορωσίας, η οποία μονογραφήθηκε στις 11 Νοεμβρίου 1999.Σε περίπτωση μη εφαρμογής των εν λόγω δασμών, η Κοινότητα θα έχει το δικαίωμα να επανεισαγάγει, για την περίοδο κατά την οποία θα συνεχιστεί η εφαρμογή της συμφωνίας και σε αναλογική βάση, τα επίπεδα ποσοτικών περιορισμών που ίσχυαν για το 2003 όπως διευκρινίζεται στην ανταλλαγή επιστολών, η οποία μονογραφήθηκε στις 11 Νοεμβρίου 1999.3. Εφόσον η Δημοκρατία της Λευκορωσίας γίνει μέλος του Παγκόσμιου Οργανισμού Εμπορίου πριν από τη λήξη της εν λόγω συμφωνίας, οι ισχύοντες περιορισμοί καταργούνται σταδιακά στο πλαίσιο της συμφωνίας του ΠΟΕ για τα κλωστοϋφαντουργικά προϊόντα και τα είδη ένδυσης και του πρωτοκόλλου προσχώρησης της Λευκορωσίας στον ΠΟΕ. Επιπλέον, οι διατάξεις των άρθρων 2, παράγραφοι 2 και 3, 3, 6, 7, 8, 10, 11, 12, 13, 14, 15, 16 και 17 της συμφωνίας, τα πρωτόκολλα Α, Β και Γ της συμφωνίας, καθώς και τα εγκεκριμένα πρακτικά αριθ. 1, 2, 3, 4 και 6 θα συνεχίσουν να εφαρμόζονται ως διοικητικές ρυθμίσεις κατά την έννοια του άρθρου 2 παράγραφος 17 της συμφωνίας του ΠΟΕ για τα κλωστοϋφαντουργικά προϊόντα και τα είδη ένδυσης.4. Θα σας παρακαλούσα να επιβεβαιώσετε ότι η κυβέρνησή σας συμφωνεί με τα ανωτέρω. Στην περίπτωση αυτή, η παρούσα συμφωνία υπό μορφή ανταλλαγής επιστολών τίθεται σε ισχύ την πρώτη ημέρα του μήνα που έπεται της ημερομηνίας, κατά την οποία τα μέρη γνωστοποίησαν αμοιβαία την ολοκλήρωση των απαραίτητων προς τούτο νομικών διαδικασιών. Εν τω μεταξύ, η συμφωνία εφαρμόζεται προσωρινά από την 1η Ιανουαρίου 2004, με την προϋπόθεση της αμοιβαιότητας.Με ιδιαίτερη εκτίμηση"Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.Με ιδιαίτερη εκτίμησηΓια την κυβέρνηση της Δημοκρατίας της ΛευκορωσίαςΠροσάρτημα 1Το παράρτημα Ι της συμφωνίας μεταξύ της Ευρωπαϊκής Κοινότητας και της Λευκορωσίας για το εμπόριο κλωστοϋφαντουργικών προϊόντων, η οποία μονογραφήθηκε την 1η Απριλίου 1993 και περιλαμβάνει τις κατηγορίες και τις περιγραφές εμπορευμάτων για τα κλωστοϋφαντουργικά προϊόντα, αντικαθίσταται από το παράρτημα Ι του κανονισμού (ΕΚ) αριθ. 3030/93(1). Συμφωνείται ότι, με την επιφύλαξη των κανόνων για την ερμηνεία της συνδυασμένης ονοματολογίας, η περιγραφή των εμπορευμάτων θεωρείται απλώς ενδεικτική, καθώς τα προϊόντα που καλύπτει κάθε κατηγορία καθορίζονται στο παράρτημα με κωδικούς της ΣΟ. Σε περίπτωση κατά την οποία, πριν από κάποιον κωδικό ΣΟ αναγράφεται το σύμβολο "ex", τα προϊόντα της κάθε κατηγορίας καθορίζονται από το πεδίο του κωδικού ΣΟ και από την αντίστοιχη περιγραφή.(1) ΕΕ L 357 της 31.12.2002, σ. 91.Προσάρτημα 2ΠΑΡΑΡΤΗΜΑ II>ΘΕΣΗ ΠΙΝΑΚΑ>Προσάρτημα 3ΠΑΡΑΡΤΗΜΑ ΤΟΥ ΠΡΩΤΟΚΟΛΛΟΥ Γ>ΘΕΣΗ ΠΙΝΑΚΑ>


text:
 Avis juridique important
 |
 21994A0824(01)
 Συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και του Βασιλείου της Νορβηγίας για την ακτινοπροστασία
 Επίσημη Εφημερίδα αριθ. L 219 της 24/08/1994 σ. 0002
 ΣΥΜΦΩΝΙΑ ΣΥΝΕΡΓΑΣΙΑΣ μεταξύ της Ευρωπαϊκής Κοινότητας Ατομικής Ενέργειας και του Βασιλείου της Νορβηγίας για την ακτινοπροστασία Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ, εφεξής καλούμενη «η Κοινότητα», και ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ, εφεξής καλούμενο «η Νορβηγία», εφεξής καλούμενα «συμβαλλόμενα μέρη», ΕΚΤΙΜΩΝΤΑΣ: ότι η Κοινότητα και η Νορβηγία συνήψαν συμφωνία-πλαίσιο για την επιστημονική και τεχνική συνεργασία που τέθηκε σε ισχύ στις 17 Ιουλίου 1987 7 ότι, με την απόφαση της 28ης Νοεμβρίου 1991, το Συμβούλιο των Ευρωπαϊκών Κοινοτήτων, εφεξής καλούμενο «το Συμβούλιο», θέσπισε ειδικό ερευνητικό και εκπαιδευτικό πρόγραμμα στο πεδίο της ασφάλειας στην πυρηνική σχάση (1990 έως 1994), στο οποίο περιλαμβάνεται ως τομέας 1 η «Ακτινοπροστασία», εφεξής καλούμενο «το κοινοτικό υποπρόγραμμα» 7 ότι η σύμπραξη της Νορβηγίας στο κοινοτικό υποπρόγραμμα μπορεί να συντελέσει στη βελτίωση της αποτελεσματικότητας της έρευνας που διεξάγονται από τα συμβαλλόμενα μέρη στον τομέα της ασφάλειας στην πυρηνική σχάση και μπορεί να αποφευχθεί η άσκοπη επανάληψη των προσπαθειών 7 ότι η Κοινότητα και η Νορβηγία αναμένουν αμοιβαία οφέλη από τη σύμπραξη της Νορβηγίας στο κοινοτικό πρόγραμμα, ΣΥΜΦΩΝΗΣΑΝ ΤΑ ΑΚΟΛΟΥΘΑ: Άρθρο 1 Η Νορβηγία συμπράττει από την 1η Ιουλίου 1992 στην εφαρμογή του κοινοτικού υποπρογράμματος που καθορίζεται στο παράρτημα Α. Η εφαρμογή του υποπρογράμματος και το ποσοστό χρηματοδοτικής συμμετοχής της Κοινότητας καθορίζονται στο παράρτημα Β. Άρθρο 2 Η οικονομική συνεισφορά της Νορβηγίας που απορρέει από τη σύμπραξή της στην εφαρμογή του κοινοτικού υποπρογράμματος, καθορίζεται ανάλογα με το ποσό που διατίθεται κάθε χρόνο στο γενικό προϋπολογισμό των Ευρωπαϊκών Κοινοτήτων για τις πιστώσεις προς κάλυψη των χρηματοδοτικών υποχρεώσεων της Επιτροπής των Ευρωπαϊκών Κοινοτήτων, καλούμενης εφεξής «η Επιτροπή», για εργασίες που πρέπει να εκτελεστούν στο πλαίσιο ερευνητικών συμβάσεων επιμεριστικής δαπάνης που είναι αναγκαίες για την εφαρμογή του κοινοτικού υποπρογράμματος, καθώς και για διοικητικές και διαχειριστικές λειτουργικές δαπάνες του εν λόγω υποπρογράμματος. Ο συντελεστής αναλογίας που ισχύει για τη συνεισφορά της Νορβηγίας υπολογίζεται ως λόγος του ακαθάριστου εγχώριου προϊόντος (ΑΕΠ) της Νορβηγίας, σε τιμές αγοράς, προς το άρθροισμα των ακαθάριστων εθνικών προϊόντων, σε τιμές αγοράς των κρατών μελών της Κοινότητας και της Νορβηγίας. Ο λόγος αυτός υπολογίζεται με βάση τα πλέον πρόσφατα διαθέσιμα στατιστικά στοιχεία του Οργανισμού Οικονομικής Συνεργασίας και Ανάπτυξης (ΟΟΣΑ). Τα ποσά που θεωρούνται αναγκαία για την εκτέλεση του κοινοτικού υποπρογράμματος, το ύψος της συνεισφοράς της Νορβηγίας καθώς και το χρονοδιάγραμμα των προβλεπόμενων υποχρεώσεων, καθορίζονται στο παράρτημα Γ. Οι κανόνες που διέπουν τη χρηματοδοτική συνεισφορά της Νορβηγίας καθορίζονται στο παράρτημα Δ. Άρθρο 3 Για τα νομικά και φυσικά πρόσωπα της Νορβηγίας που ασχολούνται με την έρευνα και την ανάπτυξη, οι όροι και οι προϋποθέσεις υποβολής και αξιολόγησης προτάσεων και οι όροι και οι προϋποθέσεις ενίσχυσης και σύναψης συμβάσεων στο πλαίσιο του κοινοτικού υποπρογράμματος περιορίζονται σε αυτούς που απορρέουν από τις συμβάσεις στο πλαίσιο του υποπρογράμματος αυτού. Ειδικότερα, οι γενικές διατάξεις που ισχύουν για τις ερευνητικές συμβάσεις εντός της Κοινότητας ισχύουν σύμφωνα με το παρόν άρθρο, τηρουμένων των αναλογιών, για τις ερευνητικές συμβάσεις


text: με τα νομικά και φυσικά πρόσωπα της Νορβηγίας που ασχολούνται με την έρευνα και την ανάπτυξη όσον αφορά ζητήματα φορολογίας και δασμών, καθώς και χρησιμοποίηση των ερευνητικών αποτελεσμάτων. Άρθρο 4 Η Επιτροπή είναι υπεύθυνη για την εφαρμογή του υποπρογράμματος και επικουρείται κατά την εφαρμογή από την συμβουλευτική επιτροπή διαχείρισης και συντονισμού (ΕΔΣ) για ακτινοπροστασία, που καθορίστηκε με την απόφαση 84/338/Ευρατόμ, ΕΚΑΧ, ΕΟΚ του Συμβουλίου της 29ης Ιουνίου 1984 που αφορά δομές και διαδικασίες για τη διαχείριση και το συντονισμό κοινοτικών δραστηριοτήτων έρευνας, ανάπτυξης και επίδειξης (1). Η συμβουλευτική επιτροπή διευρύνεται με τη συμπερίληψη δύο εκπροσώπων που ορίζονται από τη Νορβηγία, οι οποίοι μπορούν να επικουρούνται ή να αντικαθίστανται από ένα Νορβηγό εμπειρογνώμονα. Οι παραπάνω συμμετέχουν μόνο στις εργασίες της συμβουλευτικής επιτροπής, η οποία συνέρχεται με τη μεταβλητή της σύνθεση για την εκτέλεση των καθηκόντων που αφορούν τον τομέα 1 «Ακτινοπροστασία», του κοινοτικού προγράμματος για την ασφάλεια στην πυρηνική σχάση. Άρθρο 5 1. Η Επιτροπή προβαίνει σε ανασκόπηση του υποπρογράμματος κατά την πορεία του δεύτερου έτους εφαρμογής και αποστέλλει έκθεση με τα αποτελέσματα της ανασκόπησής της προς το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και τη Νορβηγία 7 όπου κρίνεται απαραίτητο, η έκθεση αυτή συνοδεύεται από προτάσεις για τροποποιήσεις. 2. Στο τέλος του υποπρογράμματος, ομάδα ανεξαρτήτων εμπειρογνωμόνων διεξάγει για την Επιτροπή αξιολόγηση των αποτελεσμάτων που έχουν επιτευχθεί. Η έκθεση της ομάδας αυτής, μαζί με τα σχόλια της Επιτροπής, υποβάλλεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή και αποστέλλεται στη Νορβηγία. 3. Οι αναφερόμενες στις παραγράφους 1 και 2 εκθέσεις συντάσσονται με γνώμονα τους στόχους που καθορίζονται στο παράρτημα Α. Άρθρο 6 Κάθε συμβαλλόμενο μέρος αναλαμβάνει, σε συμφωνία με τους αντίστοιχους κανόνες και ρυθμίσεις, να διευκολύνει τη διακίνηση και την παραμονή των ερευνητών που συμμετέχουν στη Νορβηγία και την Κοινότητα στις σχετικές με την παρούσα συμφωνία δραστηριότητες. Άρθρο 7 Η Επιτροπή και το συμβούλιο αγροτικής έρευνας της Νορβηγίας, που αντικαταστάθηκε από το συμβούλιο έρευνας της Νορβηγίας την 1η Ιανουαρίου 1993, διασφαλίζουν την εφαρμογή της παρούσας συμφωνίας. Άρθρο 8 Τα παραρτήματα Α, Β, Γ και Δ της παρούσας συμφωνίας αποτελούν αναπόσπαστο μέρος της. Άρθρο 9 1. Η παρούσα συμφωνία συνάπτεται για τη χρονική διάρκεια του κοινοτικού υποπρογράμματος που λήγει στις 31 Δεκεμβρίου 1994. Σε περίπτωση που η Κοινότητα αναθεωρήσει το κοινοτικό υποπρόγραμμα, η συμφωνία μπορεί να καταγγελθεί με αμοιβαία συμφωνημένους όρους. Η Νορβηγία ενημερώνεται για το ακριβές περιεχόμενο του αναθεωρημένου υποπρογράμματος εντός μίας εβδομάδας από την έγκρισή του εκ μέρους της Κοινότητας. Τα συμβαλλόμενα μέρη ενημερώνονται αμοιβαία εντός τριών μηνών από την έκδοση της κοινοτικής απόφασης εφόσον προβλέπεται λήξη της παρούσας συμφωνίας. 2. Αν η Κοινότητα θεσπίσει νέο πρόγραμμα Ε & Α στο πεδίο της ακτινοπροστασίας, η παρούσα συμφωνία μπορεί να αποτελέσει αντικείμενο επαναδιαπραγμάτευσης ή να ανανεωθεί υπό αμοιβαία συμφωνημένους όρους. 3. Με την επιφύλαξη της παραγράφου 1, οποιοδήποτε από τα συμβαλλόμενα μέρη μπορεί οποτεδήποτε να καταγγείλει τη συμφωνία με προειδοποίηση έξι μηνών. Τα έργα και οι εργασίες που βρίσκονται σε εξέλιξη κατά τη στιγμή της λήξης ή/και εκπνοής της παρούσας συμφωνίας συνεχίζονται έως ότου ολοκληρωθούν


text: υπό τους όρους που αναφέρονται στην παρούσα συμφωνία. Άρθρο 10 Η παρούσα συμφωνία εγκρίνεται από τα συμβαλλόμενα μέρη σύμφωνα με τις εκάστοτε υφιστάμενες διαδικασίες. Η συμφωνία αρχίζει να ισχύει από την ημερομηνία κατά την οποία τα συμβαλλόμενα μέρη ενημερώνονται αμοιβαία για την περάτωση των διαδικασιών που απαιτούνται προς το σκοπό αυτό. Άρθρο 11 Η παρούσα συμφωνία ισχύει, αφενός, στα εδάφη όπου ισχύει η συνθήκη για την ίδρυση της Ευρωπαϊκής Κοινότητας Ατομικής Ενέργειας και υπό τους όρους που καθορίζονται από τη συνθήκη αυτή και, αφετέρου, στην επικράτεια του Βασιλείου της Νορβηγίας. Άρθρο 12 Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, πορτογαλική και νορβηγική γλώσσα και τα κείμενα αυτά θεωρούνται εξίσου αυθεντικά. Βρυξέλλες, 20 Ιουλίου 1994. Για την Ευρωπαϊκή Κοινότητα Ατομικής Ενέργειας Για το Βασίλειο της Νορβηγίας ΠΑΡΑΡΤΗΜΑ Α ΣΤΟΧΟΙ ΚΑΙ ΕΠΙΣΤΗΜΟΝΙΚΟ ΚΑΙ ΤΕΧΝΙΚΟ ΠΕΡΙΕΧΟΜΕΝΟ ΤΟΥ ΥΠΟΠΡΟΓΡΑΜΜΑΤΟΣ ΑΚΤΙΝΟΠΡΟΣΤΑΣΙΑ Σκοπός εδώ είναι να αποκτηθεί η απαιτούμενη επιστημονική γνώση που θα χρησιμεύσει στην αντικειμενική αξιολόγηση των αποτελεσμάτων και των κινδύνων της ακτινοβολίας καθώς και των μεθόδων για τη βελτιστοποίηση της προστασίας από τις ακτινοβολίες. Η έρευνα θα επιδιώξει τον προσδιορισμό των μεγεθών έκθεσης και των τρόπων με τους οποίους η έκθεση αυτή μπορεί να προκύψει σε σχέση με φυσικές, ιατρικές και βιομηχανικές πηγές ακτινοβολίας, για να μελετηθούν οι συνέπειες για την υγεία, συμπεριλαμβανομένων των τρόπων θεραπείας ατόμων που έχουν υπερεκτεθεί, για να εκτιμηθούν με συγκριτικές και ποσοτικές μεθόδους οι κίνδυνοι των ακτινοβολιών για τον άνθρωπο και το περιβάλλον του. Η επιστημονική γνώση που αποκτάται μέσω της δράσης αυτής αποτελεί προϋπόθεση για τη συνεχή ενημέρωση των βασικών προδιαγραφών προστασίας της υγείας του πληθυσμού και των εργαζομένων από τους κινδύνους που προκύπτουν από ιονίζουσες ακτινοβολίες και θα παράσχει τις επιστημονικές βάσεις για την αδιάκοπη τελειοποίηση των αντιλήψεων και των πρακτικών της προστασίας από τις ακτινοβολίες. Η γνώση αυτή θα συμβάλει επίσης στη διατήρηση και ενίσχυση των τεχνικών και κανονιστικών πλαισίων της τεχνογνωσίας σε θέματα προστασίας από τις ακτινοβολίες και θα δώσει τη δυνατότητα στις αρμόδιες αρχές να αξιολογήσουν τις επιπτώσεις μακροπρόθεσμων επιλογών σε θέματα ενεργειακής πολιτικής για τον άνθρωπο και το περιβάλλον του, να διαχειρίζονται με επιτυχία κανονικές λειτουργικές ή επείγουσες καταστάσεις και να ενημερώνουν το κοινό με αντικειμενικότητα σχετικά με τους κινδύνους και τα πλεονεκτήματα των ακτινοβολιών. Θα αναλυθούν οι κίνδυνοι για την υγεία, οι οποίοι προξενούνται από τον παροπλισμό τόσο των συστημάτων περιορισμού της ραδιενέργειας σε περίπτωση σοβαρών ατυχημάτων, όσο και από τις εγκαταστάσεις που έχουν παροπλιστεί ή επίκειται ο παροπλισμός τους κατά τη λήξη της κανονικής τους λειτουργίας. Θα μελετηθούν οι ανησυχίες οι σχετικές με τις ακτινοβολίες και τα αποτελέσματά τους, όλως ιδιαιτέρως ύστερα από το ατύχημα του Τσερνομπίλ, καθώς και τα πιο πρόσφατα στοιχεία τα σχετικά με τους ενδεχομένους κινδύνους και με το μέγεθος της έκθεσης σε φυσικές, ιατρικές και βιομηχανικές πηγές. Η έρευνα θα επιδιώξει, σε ένα όλο και πιο σύνθετο περιβάλλον, να ελαττώσει την αβεβαιότητα που βαρύνει την εκτίμηση των κινδύνων από ασθενείς δόσεις ή/και συνεχείς ασθενείς δόσεις συνδυάζοντας επιδημιολογικά στοιχεία με στοιχεία που απορρέουν από διάφορες πειραματικές προσεγγίσεις. Θα εκτιμηθούν οι κίνδυνοι


text: από το ραδόνιο εντός των κατοικιών. Θα αναληφθούν μελέτες που θα λαμβάνουν υπόψη τα σχετικά στοιχεία (γεωγραφικές ζώνες, δομικά υλικά, τρόπους ζωής κ.λπ.). Αυτές θα πρέπει να παράσχουν τα στοιχεία που θα επιτρέψουν το σχεδιασμό ενδεχομένων αντιμέτρων, αποτελεσματικών και βιώσιμων, ώστε να περιοριστεί η έκθεση του πληθυσμού. Θα διεξαχθούν έρευνες για τη βελτιστοποίηση των μεθόδων της ραδιοδιάγνωσης ώστε να ελαττωθεί η έκθεση των ασθενών. Θα εκπονηθούν διαδικασίες διαχείρισης βασιζόμενες σε βελτιωμένη επιστημονική πληροφόρηση ώστε να βελτιστοποιηθεί η προστασία από τις ακτινοβολίες στο χώρο της εργασίας. Θα εκπονηθούν επιστημονικές μέθοδοι που θα επιτρέπουν καλύτερη αξιολόγηση και χειρισμό πυρηνικών συμβάντων υπό πραγματικές συνθήκες ούτως ώστε να βελτιστοποιούνται τα αντίμετρα, να περιορίζεται η μεταφορά της ραδιενεργού μόλυνσης στον άνθρωπο και να υποβάλλονται σε θεραπεία τα θύματα της τυχαίας έκθεσης. Η επίλυση των συνθέτων σχετικών προβλημάτων απαιτεί την κατά ενιαίο τρόπο εξέταση των στοιχείων που προέρχονται από τελείως διαφορετικούς τομείς, με μια διεπιστημονική αντιμετώπιση των θεμάτων που έχει ως εξής: Έκθεση του ανθρώπου στις ακτινοβολίες και τη ραδιενέργεια Στόχος εδώ είναι η ανάπτυξη μεθόδων μέτρησης των δόσεων της ακτινοβολίας κατά τρόπο ακριβή και αποτελεσματικό καθώς και ο προσδιορισμός των βασικών οδών διάδοσης της ραδιενέργειας στο περιβάλλον και ο σχεδιασμός της στρατηγικής για την παρεμπόδιση της μεταφοράς ραδιονουκλιδίων στον άνθρωπο. Η συμπεριφορά των ραδιονουκλιδίων στο περιβάλλον θα μελετηθεί, ιδίως δε των φυσικών και μακρόβιων τεχνητών ραδιονουκλιδίων τα οποία μπορούν να συσσωρευτούν στο φυσικό ή ημιφυσικό οικοσύστημα ή να υποστούν διάφορες χημικές και βιολογικές μεταβολές. Επιπλέον, θα αναζητηθούν τα ενδεδειγμένα αντίμετρα για να περιοριστούν οι συνέπειες της ραδιενεργού μόλυνσης του περιβάλλοντος και του ανθρώπου. Οι συνέπειες για τον άνθρωπο από την έκθεση στις ακτινοβολίες: Αξιολόγηση, πρόληψη και θεραπεία Στόχος είναι ο ποσοτικός προσδιορισμός των αποτελεσμάτων που προκαλούνται από ασθενείς δόσεις ή/και συνεχείς ασθενείς δόσεις (στοχαστικά αποτελέσματα), η κατάρτιση μεθόδων αξιολόγησης και θεραπείας των συνεπειών των τυχαίων αντινοβολιών (μη στοχαστικά αποτελέσματα) και η αξιολόγηση των αποτελεσμάτων τους στην ανάπτυξη του οργανισμού. Θα μεθοδευτεί μια συνδυασμένη προσέγγιση του θέματος βασισμένη στη μικροδοσιμετρία, τα βιοφυσικά μοντέλα, τις μοριακές μελέτες, τις κυτταρολογικές μελέτες και τις μελέτες σε ζώα καθώς και την επιδημιολογία, ώστε να κατανοηθούν οι σχετικοί μηχανισμοί και να αξιολογηθούν οι κίνδυνοι καρκίνου και των γενετικών βλαβών στον άνθρωπο, λόγω των ακτινοβολιών, με χρησιμοποίηση, μεταξύ άλλων, δειγματοληψιών και συγκριτικών επιδημιολογικών μελετών που έγιναν σε διάφορες γεωγραφικές περιοχές. Θα υποστηριχθούν σημαντικά οι προσπάθειες για την ερμηνεία των ανθρωπίνων επιδημιολογικών στοιχείων και την προβολή τους στις ασθενείς δόσεις ή/και τις συνεχείς ασθενείς δόσεις. Η διάγνωση και η θεραπεία των συνεπειών από τα ατυχήματα που συνεπάγονται εκθέσεις τοπικές ή ολόκληρου του σώματος, ή εσωτερική μόλυνση με ραδιονουκλίδια, θα βελτιωθούν με τη μελέτη της παθογένεσής τους και με τη χρησιμοποίηση νέων μοριακών και κυτταρολογικών τεχνικών. Οι έρευνες επί των αναπτυσσομένων οργανισμών θα επικεντρωθούν στις εγκεφαλικές βλάβες που προέρχονται από ακτινοβολήσεις στη μήτρα, στην πρόκληση καρκίνου από ακτινοβολία και στη μεταφορά ραδιονουκλιδίων στο έμβρυο, το βρέφος και το νήπιο. Κίνδυνοι και διαχείριση της έκθεσης στις ακτινοβολίες Στόχος είναι η αξιολόγηση των συνολικών κινδύνων από την έκθεση του ανθρώπου στις ακτινοβολίες και για την κατάρτιση


text: μεθόδων βελτιστοποίησης και διαχείρισης της προστασίας από τις ακτινοβολίες υπό κανονικές συνθήκες κινδύνων και σε συνθήκες ατυχημάτων. Θα συγκεντρωθούν συστηματικά στοιχεία για την ανθρώπινη έκθεση σε φυσικές, ιατρικές και βιομηχανικές πηγές, και θα δοθεί έμφαση στις επιδημιολογικές μελέτες που περιλαμβάνουν άτομα εκτεθειμένα στην εργασία τους σε αυξημένη φυσική ραδιενέργεια. Θα διερευνηθούν οι παράγοντες που επιδρούν στην έκθεση του πληθυσμού στο ραδόνιο, μέσα στις κατοικίες, καθώς και τα ενδεχόμενα αντίμετρα. Θα αναληφθεί μια προσεκτική αξιολόγηση των κινδύνων από ακτινοβολίες συγκρίνοντάς τους με κινδύνους άλλων τομέων. Θα μελετηθεί η βελτιστοποίηση της προστασίας από τις ακτινοβολίες σε κανονικές συνθήκες και σε συνθήκες ατυχημάτων ώστε να προσαρμοστεί στις νέες βασικές προδιαγραφές. Θα τελειοποιηθούν τα μοντέλα προσομοίωσης των αποτελεσμάτων των ατυχημάτων από ακτινοβολία καθώς και οι μέθοδοι διαχείρισης των καταστάσεων ανάγκης. Θα επιδιωχθεί επίσης η βελτιστοποίηση της έκθεσης για ιατρικούς-διαγνωστικούς σκοπούς με την ανάπτυξη μέτρων εξασφάλισης της ποιότητας των ακτινογραφιών και ανάλυσης των κινδύνων και των πλεονεκτημάτων των διαφόρων μεθόδων. ΠΑΡΑΡΤΗΜΑ Β ΕΦΑΡΜΟΓΗ ΤΟΥ ΥΠΟΠΡΟΓΡΑΜΜΑΤΟΣ ΚΑΙ ΠΟΣΟΣΤΟ ΧΡΗΜΑΤΟΟΙΚΟΝΟΜΙΚΗΣ ΣΥΜΜΕΤΟΧΗΣ ΤΗΣ ΚΟΙΝΟΤΗΤΑΣ 1. Η Επιτροπή θα εφαρμόσει το υποπρόγραμμα βάσει των στόχων και του επιστημονικού και τεχνικού περιεχομένου που περιγράφεται στο παράρτημα Α. 2. Κατά την επιβολή των έργων πρέπει να ληφθούν υπόψη τα κριτήρια που περιλαμβάνονται στο παράρτημα ΙΙΙ της απόφασης 90/221/Ευρατόμ, ΕΟΚ του Συμβουλίου (1), με την οποία εγκρίνεται το τρίτο πρόγραμμα-πλαίσιο, καθώς και οι στόχοι που εκτίθενται στο παράρτημα Α της παρούσας συμφωνίας. Το υποπρόγραμμα θα διεξαχθεί κυρίως με ερευνητικά έργα επιμερισμένης δαπάνης. Τα έργα θα αποτελέσουν αντικείμενο έρευνας επιμερισμένης δαπάνης και συμβάσεων τεχνολογικής ανάπτυξης ενώ η χρηματοοικονομική συμμετοχή της Κοινότητας δεν θα υπερβαίνει κατά κανόνα το 50 %. Πανεπιστήμια και λοιπά ερευνητικά κέντρα που συμμετέχουν σε έργα επιμερισμένης δαπάνης θα έχουν τη δυνατότητα να αιτούν, για κάθε έργο, είτε χρηματοδότηση ύψους 50 % της συνολικής δαπάνης είτε χρηματοδότηση 100 % των πρόσθετων οριακών δαπανών. Τα ερευνητικά έργα επιμερισμένης δαπάνης πρέπει να διεξάγονται από συμμετέχοντες φορείς που είναι εγκατεστημένοι στην Κοινότητα και στη Νορβηγία. Στα έργα, τα οποία μπορούν να περιλαμβάνουν, π.χ. πανεπιστήμια, ερευνητικούς οργανισμούς και βιομηχανικές εταιρείες, συμπεριλαμβανομένων μικρομεσαίων επιχειρήσεων, πρέπει να προβλέπεται συμμετοχή τουλάχιστον δύο ανεξάρτητων μεταξύ τους εταίρων, εγκατεστημένων σε διαφορετικά κράτη μέλη της Κοινότητας. Οι συμβάσεις που αναφέρονται σε ερευνητικά έργα επιμερισμένης δαπάνης πρέπει εν γένει να συνάπτονται με τήρηση διαδικασίας επιλογής βάσει προσκλήσεων για υποβολή που δημοσιεύεται στην Επίσημη Εφημερίδα των Ευρωπαϊκών Κοινοτήτων. 3. Οι γνώσεις που θα προκύψουν κατά την πορεία των έργων διαδίδονται τόσο στο εσωτερικό του υποπρογράμματος όσο και μέσω κεντρικής δράσης, σύμφωνα με την απόφαση που αναφέρεται στο άρθρο 4 παράγραφος 3 της απόφασης 90/221/Ευρατόμ, ΕΟΚ. ΠΑΡΑΡΤΗΜΑ Γ ΧΡΗΜΑΤΟΔΟΤΙΚΕΣ ΔΙΑΤΑΞΕΙΣ 1. Το ποσό που κρίθηκε ως αναγκαίο για την εκτέλεση του υποπρογράμματος ανέρχεται σε 41 140 000 Ecu. 2. Η χρηματοδοτική συνεισφορά της Νορβηγίας για τη συμμετοχή της στο κοινοτικό υποπρόγραμμα υπολογίσθηκε σε 707 608 Ecu και προστίθεται, από κοινού με ενδεχόμενες άλλες συνεισφορές από τρίτες χώρες, στο προαναφερόμενο ποσό, όπως προβλέπεται στο άρθρο 2 της παρούσας συμφωνίας. 3. Το ενδεικτικό χρονοδιάγραμμα για τις πιστώσεις υποχρεώσεων του υποπρογράμματος και τη συνεισφορά της Νορβηγίας είναι


text: το ακόλουθο: >ΘΕΣΗ ΠΗΝΑΚΑ></(BLK0)COL><(BLK0)COL ID="2"> >ΘΕΣΗ ΠΗΝΑΚΑ></(BLK0)COL></(BLK0)ROW></(BLK0)CORPUS></(BLK0)TBL> ΠΑΡΑΡΤΗΜΑ Δ ΧΡΗΜΑΤΟΔΟΤΙΚΟΙ ΚΑΝΟΝΕΣ 1. Με το παρόν παράρτημα καθορίζονται λεπτομερείς κανόνες που διέπουν τη χρηματοδοτική συνεισφορά της Νορβηγίας που προβλέπεται στο άρθρο 2 της παρούσας συμφωνίας. 2. Στην αρχή κάθε έτους ή όποτε αναθεωρείται το κοινοτικό υποπρόγραμμα κατά τρόπο ώστε να λαμβάνεται υπόψη αύξηση του ποσού που κρίνεται αναγκαίο για την εκτέλεσή του, η Επιτροπή διαβιβάζει στη Νορβηγία πρόσκληση καταβολής πιστώσεων ανάλογα με τη συνεισφορά της στις δαπάνες βάσει της παρούσας συμφωνίας. Η συνεισφορά αυτή εκφράζεται τόσο σε Ecu όσο και στο νόμισμα της Νορβηγίας, ενώ η σύνθεση του Ecu καθορίζεται με βάση τον κανονισμό (ΕΟΚ) αριθ. 3180/78 (1), όπως τροποποιήθηκε από τον κανονισμό (ΕΟΚ) αριθ. 1971/89 (2). Η τιμή του νομίσματος της Νορβηγίας για τη συνεισφορά σε Ecu καθορίζεται με βάση την ισοτιμία κατά την ημερομηνία της πρόσκλησης καταβολής των ποσών. 3. Η Νορβηγία καταβάλλει τη συνεισφορά της στις ετήσιες δαπάνες βάσει της παρούσας συμφωνίας στην αρχή κάθε έτους και το αργότερο τρεις μήνες έπειτα από την αποστολή της πρόσκλησης καταβολής των πιστώσεων. Κάθε καθυστέρηση στην καταβολή της συνεισφοράς επισύρει την υποχρέωση καταβολής τόκου από τη Νορβηγία ίσου προς το υψηλότερο ισχύον επιτόκιο στα κράτη μέλη της Κοινότητας την εν λόγω ημερομηνία. Το επιτόκιο αυξάνεται κατά 0,25 % για κάθε μήνα καθυστέρησης. Το αυξημένο επιτόκιο εφαρμόζεται για το σύνολο της χρονικής περιόδου καθυστέρησης. Εντούτοις, ο τόκος καταβάλλεται μόνο εάν η συνεισφορά καταβληθεί μετά την παρέλευση τριμήνου έπειτα από την πρόσκληση καταβολής των ποσών εκ μέρους της Επιτροπής. 4. Οι δαπάνες ταξιδίου των εκπροσώπων και εμπειρογνωμόνων της Νορβηγίας που απορρέουν από τη συμμετοχή τους στο έργο της επιτροπής που αναφέρεται στο άρθρο 4 της παρούσας συμφωνίας επιστρέφονται από την Επιτροπή, σύμφωνα με τις ισχύουσες διαδικασίες για τους εκπροσώπους και εμπειρογνώμονες των κρατών μελών της Κοινότητας και, ειδικότερα, σύμφωνα με την απόφαση 84/338/Ευρατόμ, ΕΚΑΧ, ΕΟΚ. 5. Τα ποσά που καταβάλλονται από τη Νορβηγία πιστώνονται στο κοινοτικό υποπρόγραμμα ως δημοσιονομικές εισπράξεις καταχωρούμενες στο αντίστοιχο κονδύλιο της κατάστασης εσόδων του γενικού προϋπολογισμού των Ευρωπαϊκών Κοινοτήτων. 6. Ο δημοσιονομικός κανονισμός που ισχύει για τον γενικό προϋπολογισμό των Ευρωπαϊκών Κοινοτήτων εφαρμόζεται για τη διαχείριση των πιστώσεων. 7. Στο τέλος κάθε έτους καταρτίζεται κατάσταση πιστώσεων για το κοινοτικό υποπρόγραμμα, η οποία διαβιβάζεται στη Νορβηγία προς ενημέρωσή της.


text:
 Avis juridique important
 |
 21984A0609(06)
 Ανταλλαγή επιστολών για την παράταση διακανονισμού σχετικά με το σημείο 2 της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Τσεχοσλοβακίας για το εμπόριο στον τομέα του προβείου και αιγείου κρέατος
 Επίσημη Εφημερίδα αριθ. L 154 της 09/06/1984 σ. 0047 - 0048
 ***** ΑΝΤΑΛΛΑΓΗ ΕΠΙΣΤΟΛΩΝ για την παράταση διακανονισμού σχετικά με το σημείο 2 της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Τσεχοσλοβακίας για το εμπόριο στον τομέα του προβείου και αιγείου κρέατος Επιστολή αριθ. 1 Κύριε, Αναφερόμενος στη συμφωνία μεταξύ της Σοσιαλιστικής Δημοκρατίας της Τσεχοσλοβακίας και της Ευρωπαϊκής Οικονομικής Κοινότητας για το εμπόριο στον τομέα του προβείου και αιγείου κρέατος, που υπογράφηκε στις 14 Ιουνίου 1982, και ιδίως στις συζητήσεις που πραγματοποιήθηκαν ανάμεσα στα δύο μέρη σύμφωνα με το σημείο 13 της εν λόγω συμφωνίας, έχω την τιμή να σας πληροφορήσω ότι, κατά τη διάρκεια αυτής της συμφωνίας, η κυβέρνηση της Σοσιαλιστικής Δημοκρατίας της Τσεχοσλοβακίας θα εξακολουθήσει να μεριμνά ώστε η εμπορία των τσεχοσλοβάκικων προϊόντων στο εσωτερικό της Κοινότητας να διεξάγεται κατά τρόπο που να αποφεύγεται οποιαδήποτε μεταβολή στις τάσεις των παραδοσιακών εμπορικών ρευμάτων προς τις διάφορες αγορές που έχουν χαρακτηρισθεί ευαίσθητες. Ειδικότερα, οι αρμόδιες τσεχοσλοβάκικες αρχές θα μεριμνούν ώστε οι εξαγωγές προς τη Γαλλία και την Ιρλανδία να περιορίζονται κάθε έτος ως εξής: - Γαλλία: μηδέν· - Ιρλανδία: μηδέν. Θα σας ήμουν υπόχρεως, αν θέλατε να μου γνωρίσετε τη λήψη της παρούσας επιστολής. Με τιμή Για την Κυβέρνηση της Σοσιαλιστικής Δημοκρατίας της Τσεχοσλοβακίας Επιστολή αριθ. 2 Κύριε, Έχω την τιμή να σας γνωρίσω τη λήψη της σημερινής επιστολής σας που έχει ως εξής: «Αναφερόμενος στη συμφωνία μεταξύ της Σοσιαλιστικής Δημοκρατίας της Τσεχοσλοβακίας και της Ευρωπαϊκής Οικονομικής Κοινότητας για το εμπόριο στον τομέα του προβείου και αιγείου κρέατος, που υπογράφηκε στις 14 Ιουνίου 1982, και ιδίως στις συζητήσεις που πραγματοποιήθηκαν ανάμεσα στα δύο μέρη σύμφωνα με το σημείο 13 της εν λόγω συμφωνίας, έχω την τιμή να σας πληροφορήσω ότι, κατά τη διάρκεια αυτής της συμφωνίας, η κυβέρνηση της Σοσιαλιστικής Δημοκρατίας της Τσεχοσλοβακίας θα εξακολουθήσει να μεριμνά ώστε η εμπορία των τσεχοσλοβάκικων προϊόντων στο εσωτερικό της Κοινότητας να διεξάγεται κατά τρόπο που να αποφεύγεται οποιαδήποτε μεταβολή στις τάσεις των παραδοσιακών εμπορικών ρευμάτων προς τις διάφορες αγορές που έχουν χαρακτηρισθεί ευαίσθητες. Ειδικότερα, οι αρμόδιες τσεχοσλοβάκικες αρχές θα μεριμνούν ώστε οι εξαγωγές προς τη Γαλλία και την Ιρλανδία να περιορίζονται κάθε έτος ως εξής: - Γαλλία: μηδέν· - Ιρλανδία: μηδέν. Θα σας ήμουν υπόχρεως, αν θέλατε να μου γνωρίσετε τη λήψη της παρούσας επιστολής». Με τιμή Εξ ονόματος του Συμβουλίου των Ευρωπαϊκών Κοινοτήτων


text:
 Avis juridique important
 |
 21996D0213(01)
 Απόφαση αριθ. 1/95 του συμβουλίου σύνδεσης ΕΚ-Τουρκίας της 22ας Δεκεμβρίου 1995 για την εφαρμογή της οριστικής φάσης της τελωνειακής ένωσης
 Επίσημη Εφημερίδα αριθ. L 035 της 13/02/1996 σ. 0001 - 0047
 ΑΠΟΦΑΣΗ αριθ. 1/95 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΤΟΥΡΚΙΑΣ της 22ας Δεκεμβρίου 1995 για την εφαρμογή της οριστικής φάσης της τελωνειακής ένωσης (96/142/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ ΕΚ-ΤΟΥΡΚΙΑΣ,Έχοντας υπόψη τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας, εφεξής αποκαλούμενη «Συμφωνία της Άγκυρας»,Εκτιμώντας ότι οι στόχοι που θέτει η συμφωνία της Άγκυρας, και ιδίως το άρθρο 28, διατηρούν τη σημασία τους κατά την παρούσα περίοδο μεγάλων πολιτικών και οικονομικών αλλαγών στο ευρωπαϊκό προσκήνιο 7Υπενθυμίζοντας το ψήφισμα της 8ης Νοεμβρίου 1993 με το οποίο επιβεβαίωσε εκ νέου τη βούληση των μερών να αρχίσουν να εφαρμόζουν την τελωνειακή ένωση σύμφωνα με το χρονοδιάγραμμα και τις λεπτομέρειες που καθορίζουν η συμφωνία της Άγκυρας και το πρόσθετο πρωτόκολλό της 7Εκτιμώντας ότι η σχέση σύνδεσης, όπως προβλέπεται στο άρθρο 5 της συμφωνίας της Άγκυρας, εισέρχεται στην οριστική φάση που βασίζεται στην τελωνειακή ένωση και που θα θέσει τέρμα στη μεταβατική φάση, με την εκπλήρωση εκ μέρους των δύο μερών των αμοιβαίων τους υποχρεώσεων και θα καθορίσει τις λεπτομέρειες για την αποτελεσματική λειτουργία της τελωνειακής ένωσης στο πλαίσιο της συμφωνίας της Άγκυρας και του πρόσθετου πρωτοκόλλου 7Εκτιμώντας ότι η τελωνειακή ένωση αποτελεί σημαντικό ποιοτικό άλμα, από πολιτική και οικονομική άποψη, στο πλαίσιο της σχέσεως σύνδεσης μεταξύ των μερών,το οποίο συνεδρίασε στις Βρυξέλλες, στις 6 Μαρτίου 1995,ΑΠΟΦΑΣΙΖΕΙ ΤΑ ΕΞΗΣ:Άρθρο 1Υπό την επιφύλαξη των διατάξεων της συμφωνίας της Άγκυρας, του πρόσθετου και του συμπληρωματικού πρωτοκόλλου της, το Συμβούλιο Σύνδεσης καθορίζει διά της παρούσης τους κανόνες για την εφαρμογή της οριστικής φάσης της τελωνειακής ένωσης, που προβλέπεται στα άρθρα 2 και 5 της προαναφερθείσας συμφωνίας.ΚΕΦΑΛΛΑΙΟ I ΕΛΕΥΘΕΡΗ ΚΥΚΛΟΦΟΡΙΑ ΕΜΠΟΡΕΥΜΑΤΩΝ ΚΑΙ ΕΜΠΟΡΙΚΗ ΠΟΛΙΤΙΚΗ Άρθρο 2Το παρόν κεφάλαιο ισχύει για όλα τα προϊόντα πλην των γεωργικών προϊόντων, όπως ορίζονται στο άρθρο 11 της συμφωνίας σύνδεσης. Οι ειδικές διατάξεις σχετικά με τα γεωργικά προϊόντα περιλαμβάνονται στο κεφάλαιο II της παρούσας απόφασης.Άρθρο 31. Οι διατάξεις του παρόντος κεφαλαίου εφαρμόζονται για τα εμπορεύματα τα οποία:- παράγονται στην Κοινότητα ή στην Τουρκία, συμπεριλαμβανομένων εκείνων τα οποία έχουν εξ ολοκλήρου ή εν μέρει ληφθεί ή παραχθεί από προϊόντα προελεύσεως τρίτων χωρών, τα οποία τελούν σε ελεύθερη κυκλοφορία στην Κοινότητα ή στην Τουρκία,- είναι προελεύσεως τρίτων χωρών και τελούν σε ελεύθερη κυκλοφορία στην Κοινότητα ή στην Τουρκία.2. Προϊόντα προελεύσεως τρίτων χωρών θεωρείται ότι τελούν σε ελεύθερη κυκλοφορία στην Κοινότητα ή στην Τουρκία, όταν έχουν τηρηθεί οι διατυπώσεις εισαγωγής, έχουν εισπραχθεί είτε στην Κοινότητα είτε στην Τουρκία οι καταβλητέοι τελωνειακοί δασμοί ή οι φορολογικές επιβαρύνσεις ισοδυνάμου αποτελέσματος και εάν δεν έχουν αποτελέσει αντικείμενο ολικής ή μερικής επιστροφής των εν λόγω δασμών ή φορολογικών επιβαρύνσεων.3. Το τελωνειακό έδαφος της τελωνειακής ένωσης περιλαμβάνει:- το τελωνειακό έδαφος της Κοινότητας όπως αυτό ορίζεται στο άρθρο 3 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα (1),- το τελωνειακό έδαφος της Τουρκίας.4. Οι διατάξεις του παρόντος κεφαλαίου εφαρμόζονται επίσης για τα


text: εμπορεύματα που έχουν παραχθεί ή ληφθεί στην Κοινότητα ή στην Τουρκία, για την παραγωγή των οποίων χρησιμοποιούνται προϊόντα προελεύσεως τρίτων χωρών, τα οποία δεν τελούν σε ελεύθερη κυκλοφορία ούτε στην Κοινότητα ούτε στην Τουρκία.Ωστόσο, οι εν λόγω διατάξεις εφαρμόζονται σ' αυτά τα εμπορεύματα μόνον εάν έχουν τηρηθεί οι διατυπώσεις εισαγωγής και οι τελωνειακοί δασμοί ή οι φορολογικές επιβαρύνσεις ισοδυνάμου αποτελέσματος που ισχύουν για τα προϊόντα τρίτων χωρών τα οποία έχουν χρησιμοποιηθεί για την παραγωγή τους έχουν καταβληθεί στο κράτος εξαγωγής.5. Εάν το κράτος εξαγωγής δεν εφαρμόσει τις διατάξεις της παραγράφου 4 δεύτερο εδάφιο, τα εμπορεύματα που αναφέρονται στο πρώτο εδάφιο της παραγράφου 4 δεν θεωρείται ότι τελούν σε ελεύθερη κυκλοφορία και, συνεπώς, το κράτος εισαγωγής εφαρμόζει την τελωνειακή νομοθεσία που ισχύει για εμπορεύματα προελεύσεως τρίτων χωρών.6. Η επιτροπή τελωνειακής συνεργασίας, η οποία έχει συσταθεί με την απόφαση αριθ. 2/69 του Συμβουλίου σύνδεσης, καθορίζει τις μεθόδους διοικητικής συνεργασίας που πρέπει να ακολουθούνται για την εφαρμογή των παραγράφων 1, 2 και 4.ΤΜΗΜΑ I Κατάργηση των τελωνειακών δασμών και των φορολογικών επιβαρύνσεων ισοδυνάμου αποτελέσματος Άρθρο 4Οι εισαγωγικοί ή οι εξαγωγικοί τελωνειακοί δασμοί καθώς και οι φορολογικές επιβαρύνσεις ισοδυνάμου αποτελέσματος καταργούνται πλήρως μεταξύ της Κοινότητας και της Τουρκίας κατά την ημερομηνία ενάρξεως ισχύος της παρούσας απόφασης. Από την ίδια ημερομηνία η Κοινότητα και η Τουρκία δεν προβαίνουν στην επιβολή οποιουδήποτε νέου εισαγωγικού ή εξαγωγικού τελωνειακού δασμού ή οποιασδήποτε φορολογικής επιβάρυνσης ισοδυνάμου αποτελέσματος. Οι παρούσες διατάξεις εφαρμόζονται επίσης και για τους τελωνειακούς δασμούς φορολογικού χαρακτήρα.ΤΜΗΜΑ II Κατάργηση των ποσοτικών περιορισμών και των μέτρων ισοδυνάμου αποτελέσματος Άρθρο 5Οι ποσοτικοί περιορισμοί επί των εισαγωγών καθώς και όλα τα μέτρα ισοδυνάμου αποτελέσματος απαγορεύονται μεταξύ των συμβαλλομένων μερών.Άρθρο 6Οι ποσοτικοί περιορισμοί επί των εξαγωγών καθώς και όλα τα μέτρα ισοδυνάμου αποτελέσματος απαγορεύονται μεταξύ των μερών.Άρθρο 7Οι διατάξεις των άρθρων 5 και 6 δεν αντιτίθενται στις απαγορεύσεις ή στους περιορισμούς εισαγωγών, εξαγωγών ή διαμετακομίσεων, που δικαιολογούνται από λόγους δημόσιας ηθικής, δημόσιας τάξεως, δημόσιας ασφάλειας, προστασίας της υγείας και της ζωής των ανθρώπων, των ζώων ή των φυτών, προστασίας των εθνικών θησαυρών που έχουν καλλιτεχνική, ιστορική ή αρχαιολογική αξία, ή προστασίας της βιομηχανικής και εμπορικής ιδιοκτησίας. Οι απαγορεύσεις ή οι περιορισμοί αυτοί δεν δύνανται πάντως να αποτελούν ούτε μέσο αυθαίρετων διακρίσεων, ούτε συγκεκαλυμμένο περιορισμό στο εμπόριο μεταξύ των μερών.Άρθρο 81. Εντός πέντε ετών από την ημερομηνία ενάρξεως ισχύος της παρούσας απόφασης, η Τουρκία πρέπει να ενσωματώσει στο εσωτερικό της νομικό σύστημα τις κοινοτικές πράξεις σχετικά με την κατάργηση των τεχνικών εμποδίων στο εμπόριο.2. Ο κατάλογος με τις εν λόγω πράξεις καθώς και οι όροι και οι λεπτομέρειες της εφαρμογής τους στην Τουρκία καθορίζονται με απόφαση του Συμβουλίου Σύνδεσης εντός ενός έτους από την ημερομηνία ενάρξεως ισχύος της παρούσας απόφασης.3. Η παρούσα διάταξη δεν εμποδίζει την εφαρμογή από την Τουρκία ήδη από την ημερομηνία ενάρξεως ισχύος της παρούσας απόφασης, των κοινοτικών πράξεων που κρίνονται ως ιδιαιτέρως σημαντικές.4. Τα μέρη υπογραμμίζουν τη σημασία της αποτελεσματικής συνεργασίας μεταξύ τους στους τομείς της τυποποίησης, της μετρολογίας και της βαθμονόμησης, της ποιότητας, της διαπίστευσης, των δοκιμών και της πιστοποίησης.Άρθρο 9Όταν η Τουρκία θέσει σε ισχύ τις


text: διατάξεις της κοινοτικής πράξης ή πράξεων που απαιτούνται για την κατάργηση των τεχνικών εμποδίων στο εμπόριο όσον αφορά συγκεκριμένο προϊόν, το εμπόριο αυτού του προϊόντος μεταξύ των συμβαλλομένων μερών διενεργείται σύμφωνα με τους όρους που καθορίζουν οι εν λόγω πράξεις, υπό την επιφύλαξη της εφαρμογής των διατάξεων της παρούσας απόφασης.Άρθρο 101. Από την ημερομηνία ενάρξεως ισχύος της παρούσας απόφασης και κατά την περίοδο που θεωρείται αναγκαία για την εφαρμογή από την Τουρκία των πράξεων που αναφέρονται στο άρθρο 9, η Τουρκία οφείλει να μην θέτει εμπόδια στη διάθεση στην αγορά ή στη θέση σε χρήση στο έδαφός της προϊόντων προελεύσεως Κοινότητας, η συμμόρφωση των οποίων προς τις κοινοτικές οδηγίες για τον καθορισμό των απαιτήσεων που πρέπει να πληρούν τα εν λόγω προϊόντα έχει πιστοποιηθεί, υπό τους όρους και με τις διαδικασίες που καθορίζουν οι οδηγίες αυτές.2. Κατά παρέκκλιση της παραγράφου 1, σε περίπτωση που η Τουρκία διαπιστώνει ότι δεδομένο προϊόν, η συμμόρφωση του οποίου προς τις κοινοτικές οδηγίες έχει πιστοποιηθεί σύμφωνα με την παράγραφο 1 και το οποίο χρησιμοποιείται σύμφωνα με τον προορισμό του, δεν πληροί μία από τις απαιτήσεις στις οποίες αναφέρεται το άρθρο 7, τότε η Τουρκία δύναται να λαμβάνει κάθε πρόσφορο μέτρο, υπό τους όρους και με τις διαδικασίες που προβλέπει η παράγραφος 3, για την απόσυρση του επίμαχου προϊόντος από την αγορά ή για την απαγόρευση ή τον περιορισμό είτε της διάθεσής του στην αγορά, είτε της θέσης του σε χρήση.3. α) Όταν η Τουρκία μελετά τη λήψη μέτρου βάσει της παραγράφου 2, πρέπει να προβαίνει αμέσως σε σχετική κοινοποίηση προς την Κοινότητα μέσω της μεικτής επιτροπής για την τελωνειακή ένωση και να παρέχει όλες τις σχετικές πληροφορίες 7β) τα συμβαλλόμενα μέρη διενεργούν αμέσως διαβουλεύσεις στο πλαίσιο της μεικτής επιτροπής για την τελωνειακή ένωση προκειμένου να καταλήξουν σε αμοιβαία αποδεκτές λύσεις 7γ) η Τουρκία δεν μπορεί να λαμβάνει μέτρο αναφερόμενο στην παράγραφο 2 μέχρις ότου παρέλθει ένας μήνας από την ημερομηνία κοινοποίησης που προβλέπεται στην παράγραφο 3 στοιχείο α), εκτός αν η διαδικασία διαβουλεύσεων βάσει της παράγραφου 3 στοιχείο β) ολοκληρωθεί πριν από την λήξη της προθεσμίας. Σε περίπτωση που εξαιρετικές περιστάσεις, κατά τις οποίες απαιτείται άμεση δράση, καθιστούν αδύνατη την προηγούμενη εξέταση, η Τουρκία μπορεί να εφαρμόζει αμέσως το μέτρο που θεωρείται αυστηρώς αναγκαίο για την επανόρθωση της κατάστασης 7δ) η Τουρκία ενημερώνει αμέσως τη μεικτή επιτροπή για την τελωνειακή ένωση για το μέτρο που έλαβε και παρέχει όλες τις σχετικές πληροφορίες 7ε) η Κοινότητα μπορεί ανά πάσα στιγμή να ζητήσει από τη μεικτή επιτροπή για την τελωνειακή ένωση να επανεξετάσει το εν λόγω μέτρο.4. Οι διατάξεις των παραγράφων 1 και 2 εφαρμόζονται, mutatis mutandis, και για τα προϊόντα διατροφής.Άρθρο 11Κατά τη διάρκεια της περιόδου που απαιτείται για την εφαρμογή από την Τουρκία των πράξεων που αναφέρονται στο άρθρο 9, η Κοινότητα θα αποδέχεται τα αποτελέσματα των διαδικασιών που εφαρμόζονται στην Τουρκία για την εκτίμηση της συμμόρφωσης των βιομηχανικών προϊόντων προς τις απαιτήσεις που θέτει το κοινοτικό δίκαιο, υπό τον όρο ότι οι διαδικασίες αυτές συμβιβάζονται με τις απαιτήσεις που ισχύουν στην Κοινότητα και εξυπακουομένου


text: ότι, στον τομέα των οχημάτων με κινητήρα, εφαρμόζεται στην Τουρκία η οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (2).ΤΜΗΜΑ III Εμπορική πολιτική Άρθρο 121. Από την ημερομηνία ενάρξεως ισχύος της παρούσας απόφασης, η Τουρκία εφαρμόζει, έναντι των χωρών μη μελών της Κοινότητας, διατάξεις και μέτρα εφαρμογής που αντιστοιχούν κατ' ουσίαν με τις διατάξεις και τα μέτρα που ισχύουν στο πλαίσιο της εμπορικής πολιτικής της Κοινότητας και που θεσπίζονται από τους ακόλουθους κανονισμούς:- κανονισμός (ΕΚ) αριθ. 3285/94 του Συμβουλίου (3) (για το κοινό καθεστώς εισαγωγών),- κανονισμός (ΕΚ) αριθ. 519/94 του Συμβουλίου (4) (για το κοινό καθεστώς εισαγωγών από ορισμένες τρίτες χώρες),- κανονισμός (ΕΚ) αριθ. 520/94 του Συμβουλίου (5) (για τη θέσπιση διαδικασίας κοινοτικής διαχείρισης των ποσοτικών ποσοστώσεων [διατάξεις εφαρμογής: κανονισμός (ΕΚ) αριθ. 738/94 της Επιτροπής (6)],- κανονισμοί (ΕΚ) αριθ. 3283/94 του Συμβουλίου (7) και (ΕΚ) αριθ. 3284/94 του Συμβουλίου (8) (για την άμυνα κατά των εισαγωγών που αποτελούν αντικείμενο ντάμπινγκ και επιδοτήσεων),- κανονισμός (ΕΚ) αριθ. 3286/94 του Συμβουλίου (9) (κοινοτικές διαδικασίες στον τομέα της κοινής εμπορικής πολιτικής),- κανονισμός (ΕΚ) αριθ. 2603/69 του Συμβουλίου (10) (περί θεσπίσεως κοινού καθεστώτος εξαγωγών),- απόφαση 93/112/ΕΟΚ του Συμβουλίου (11) (σχετικά με τις εξαγωγικές πιστώσεις οι οποίες τυγχάνουν δημόσιας στήριξης),- κανονισμός (ΕΚ) αριθ. 3036/94 του Συμβουλίου (12) (καθεστώς τελειοποίησης προς επανεισαγωγή που εφαρμόζεται σε ορισμένα κλωστοϋφαντουργικά και ενδύματα),- κανονισμός (ΕΚ) αριθ. 3030/93 του Συμβουλίου (13) (εισαγωγές κλωστοϋφαντουργικών προϊόντων υπό συμβατικό καθεστώς),- κανονισμός (ΕΚ) αριθ. 517/94 του Συμβουλίου (14) (εισαγωγές κλωστοϋφαντουργικών προϊόντων υπό αυτόνομο καθεστώς),- κανονισμός (ΕΚ) αριθ. 3951/92 του Συμβουλίου (15) (εισαγωγές κλωστοϋφαντουργικών προϊόντων από την Ταϊβάν).2. Σύμφωνα με τις απαιτήσεις του άρθρου XXIV της ΓΣΔΕ, η Τουρκία θα εφαρμόζει, από την έναρξη ισχύος της παρούσας απόφασης, την ίδια ουσιαστικά εμπορική πολιτική με την Κοινότητα στον κλωστοϋφαντουργικό τομέα, συμπεριλαμβανομένων των συμφωνιών ή ρυθμίσεων για το εμπόριο κλωστοϋφαντουργικών προϊόντων και ειδών ένδυσης. Η Κοινότητα θα προσφέρει στην Τουρκία την αναγκαία συνεργασία για την επίτευξη αυτού του στόχου.3. Μέχρις ότου η Τουρκία συνάψει τις ρυθμίσεις αυτές, θα εξακολουθήσει να ισχύει το παρόν σύστημα πιστοποιητικών καταγωγής για τις εξαγωγές κλωστοϋφαντουργικών προϊόντων και ειδών ένδυσης από την Τουρκία στην Κοινότητα και τα σχετικά μη καταγόμενα από την Τουρκία προϊόντα θα εξακολουθήσουν να υπάγονται στην εφαρμογή της εμπορικής πολιτικής των Κοινοτήτων όσον αφορά τις εν λόγω τρίτες χώρες.4. Οι διατάξεις της παρούσας απόφασης δεν εμποδίζουν την εφαρμογή από την Κοινότητα και την Ιαπωνία του διακανονισμού για το εμπόριο οχημάτων με κινητήρα, που αναφέρεται στο παράρτημα της συμφωνίας για τα μέτρα διασφάλισης που επισυνάπτεται στη συμφωνία για την ίδρυση του παγκόσμιου οργανισμού εμπορίου.Πριν από την ενάρξη ισχύος της παρούσας απόφασης, η Τουρκία και η Κοινότητα θα καθορίσουν τρόπους συνεργασίας ούτως ώστε να αποφευχθεί η καταστρατήγηση του εν λόγω διακανονισμού.Ελλείψει τρόπων συνεργασίας, η Κοινότητα διατηρεί το δικαίωμα να λαμβάνει, όσον αφορά τις εισαγωγές στο έδαφός της, οποιοδήποτε μέτρο καθίσταται αναγκαίο λόγω της εφαρμογής του εν λόγω διακανονισμού.ΤΜΗΜΑ IV Κοινό δασμολόγιο και προτιμησιακές δασμολογικές πολιτικές Άρθρο 131. Από την ημερομηνία ενάρξεως ισχύος της παρούσας απόφασης,


text: η Τουρκία ευθυγραμμίζεται με το κοινό δασμολόγιο έναντι των χωρών μη μελών της Κοινότητας.2. Η Τουρκία προσαρμόζει το δασμολόγιό της, κάθε φορά που είναι αναγκαίο, προκειμένου να λάβει υπόψη τις αλλαγές του κοινού δασμολογίου.3. Η επιτροπή τελωνειακής συνεργασίας καθορίζει τα μέτρα που κρίνει κατάλληλα για την εφαρμογή των παραγράφων 1 και 2.Άρθρο 141. Η Τουρκία ενημερώνεται εγκαίρως για τις αποφάσεις τις οποίες λαμβάνει η Κοινότητα και οι οποίες αφορούν την τροποποίηση του κοινού δασμολογίου, τις αποφάσεις που αφορούν την αναστολή ή την εκ νέου επιβολή των δασμών καθώς και τις αποφάσεις που αναφέρονται σε δασμολογικές ποσοστώσεις ή δασμολογικές οροφές, ώστε να μπορέσει να προβεί ταυτοχρόνως στην ευθυγράμμιση του τουρκικού δασμολογίου με το κοινό δασμολόγιο. Για τον σκοπό αυτό, διενεργούνται προηγουμένως διαβουλεύσεις στο πλαίσιο της μεικτής επιτροπής για την τελωνειακή ένωση.2. Σε περιπτώσεις κατά τις οποίες το τουρκικό δασμολόγιο δεν μπορεί να ευθυγραμμισθεί ταυτοχρόνως με το κοινό δασμολόγιο, η μεικτή επιτροπή για την τελωνειακή ένωση μπορεί να αποφασίσει να χορηγήσει προθεσμία για την πραγματοποίηση της ευθυγράμμισης. Σε καμία περίπτωση η μεικτή επιτροπή για την τελωνειακή ένωση δεν μπορεί να επιτρέψει στην Τουρκία να εφαρμόζει ως προς οποιοδήποτε προϊόν τελωνειακό δασμό χαμηλότερο από τον δασμό του κοινού δασμολογίου.3. Εάν η Τουρκία επιθυμεί να αναστείλει προσωρινά ή να επιβάλει δασμούς άλλους από αυτούς που αναφέρονται στην παράγραφο 1, υποχρεούται να προβεί σε σχετική κοινοποίηση προς την Κοινότητα. Στο πλαίσιο της μεικτής επιτροπής για την τελωνειακή ένωση διενεργούνται διαβουλεύσεις για τις προαναφερθείσες αποφάσεις.Άρθρο 15Κατά παρέκκλιση του άρθρου 13 και κατ' εφαρμογήν του άρθρου 19 του πρόσθετου πρωτοκόλλου, η Τουρκία δύναται να διατηρήσει έναντι τρίτων χωρών σε ισχύ, μέχρι την 1η Ιανουαρίου 2001, τελωνειακούς δασμούς υψηλότερους από εκείνους που προβλέπει το κοινό δασμολόγιο για προϊόντα που συμφωνούνται από το Συμβούλιο Σύνδεσης.Άρθρο 161. Για να εναρμονίσει την εμπορική της πολιτική με την κοινοτική, η Τουρκία ευθυγραμμίζεται προοδευτικώς με το προτιμησιακό τελωνειακό καθεστώς της Κοινότητας εντός πέντε ετών από την ημερομηνία ενάρξεως ισχύος της παρούσας απόφασης. Η ευθυγράμμιση αυτή θα αφορά τόσο τα αυτόνομα καθεστώτα, όσο και τις προτιμησιακές συμφωνίες με τρίτες χώρες. Για το σκοπό αυτό, η Τουρκία θα λάβει τα αναγκαία μέτρα και θα διαπραγματευθεί συμφωνίες, σε αμοιβαία προνομιακή βάση, με τις σχετικές χώρες. Το Συμβούλιο Σύνδεσης επανεξετάζει κατά διαστήματα την πραγματοποιηθείσα πρόοδο.2. Σε καθεμία από τις περιπτώσεις που αναφέρονται στην παράγραφο 1, η παραχώρηση των σχετικών τελωνειακών προτιμήσεων εξαρτάται από την τήρηση διατάξεων σχετικά με την καταγωγή προϊόντων όμοιων με τις διατάξεις που ισχύουν για την παραχώρηση των εν λόγω προτιμήσεων εκ μέρους της Κοινότητας.3. α) Εφόσον, κατά την περίοδο που αναφέρεται στην παράγραφο 1, η Τουρκία διατηρεί δασμολογική πολιτική διαφορετική από εκείνη της Κοινότητας, τα εμπορεύματα που εισάγονται από τρίτες χώρες στην Κοινότητα και τίθενται σε ελεύθερη κυκλοφορία με προτιμησιακή μεταχείριση λόγω της χώρας καταγωγής ή εξαγωγής τους, όταν εισάγονται στην Τουρκία, υπόκεινται στην καταβολή εξισωτικής εισφοράς, στις ακόλουθες περιπτώσεις:- εισάγονται από χώρες στις οποίες δεν χορηγείται η ίδια προτιμησιακή δασμολογική μεταχείριση εκ μέρους της Τουρκίας και- μπορεί να πιστοποιηθεί η εισαγωγή τους από αυτές τις χώρες και- ο δασμός που πρέπει να


text: καταβληθεί στην Τουρκία είναι τουλάχιστον κατά πέντε ποσοστιαίες μονάδες υψηλότερος από αυτόν που επιβάλλεται στην Κοινότητα και- έχει παρατηρηθεί σημαντική στρέβλωση του εμπορίου όσον αφορά τα εν λόγω εμπορεύματα 7β) Η μεικτή επιτροπή για την τελωνειακή ένωση καταρτίζει την κατάσταση των εμπορευμάτων στα οποία εφαρμόζεται η εξισωτική εισφορά και ορίζει το ποσό στο οποίο ανάρχεται αυτή.ΤΜΗΜΑ V Μεταποιημένα γεωργικά προϊόντα που δεν περιλαμβάνονται στο παράρτημα II της συνθήκης για την ίδρυση της Ευρωπαϊκής Κοινότητας Άρθρο 17Οι διατάξεις του παρόντος τμήματος εφαρμόζονται στα εμπορεύματα που απαριθμούνται στο παράρτημα 1.Άρθρο 18Παρά το άρθρο 13, η Τουρκία μπορεί να εφαρμόζει ένα γεωργικό στοιχείο επί των εισαγωγών από τρίτες χώρες εμπορευμάτων που απαριθμούνται στο παράρτημα 1. Το γεωργικό στοιχείο καθορίζεται σύμφωνα με το άρθρο 19.Άρθρο 191. Το γεωργικό στοιχείο που εφαρμόζεται κατά την εισαγωγή ενός εμπορεύματος στην Τουρκία προκύπτει από το άθροισμα των ποσοτήτων των βασικών γεωργικών προϊόντων, οι οποίες θεωρείται ότι έχουν χρησιμοποιηθεί για την παρασκευή του εν λόγω εμπορεύματος, πολλαπλασιαζομένων με το βασικό ποσό που αντιστοιχεί σε κάθε ένα από τα εν λόγω βασικά γεωργικά προϊόντα, και το οποίο ορίζεται στην παράγραφο 3.2. α) Τα βασικά γεωργικά προϊόντα που πρέπει να λαμβάνονται υπόψη απαριθμούνται στο παράρτημα 2 7β) οι ποσότητες των βασικών γεωργικών προϊόντων που πρέπει να λαμβάνονται υπόψη καθορίζονται στο παράρτημα 3 7γ) όσον αφορά τα εμπορεύματα που υπάγονται στους κωδικούς της συνδυασμένης ονοματολογίας οι οποίοι αναφέρονται στα παραρτήματα 3 και 4, το ποσό των γεωργικών στοιχείων που πρέπει να λαμβάνεται υπόψη καθορίζεται στο παράρτημα 4.3. Το βασικό ποσό που αντιστοιχεί σε καθένα από τα βασικά γεωργικά προϊόντα είναι το ποσό της επιβάρυνσης που επιβάλλεται κατά την εισαγωγή στην Τουρκία του γεωργικού προϊόντος καταγωγής τρίτων χωρών με τις οποίες δεν έχουν συναφθεί προτιμήσεις, κατά τη διάρκεια της περιόδου αναφοράς που ισχύει για τα γεωργικά προϊόντα. Τα βασικά ποσά καθορίζονται στο παράρτημα 5.Άρθρο 201. Υπό την επιφύλαξη του άρθρου 4, η Τουρκία και η Κοινότητα μπορούν να εφαρμόζουν γεωργικά στοιχεία κατά τις εμπορικές συναλλαγές μεταξύ τους, που καθορίζονται σύμφωνα με τις ακόλουθες διατάξεις.2. Τα εν λόγω γεωργικά στοιχεία, τα οποία ενδεχομένως μειώνονται σύμφωνα με το άρθρο 22, εφαρμόζονται μόνο στα εμπορεύματα που απαριθμούνται στο παράρτημα 1.3. Η Κοινότητα εφαρμόζει έναντι της Τουρκίας τους ίδιους ειδικούς δασμούς που αντιστοιχούν στο γεωργικό στοιχείο που εφαρμόζεται έναντι των τρίτων χωρών.4. Η Τουρκία εφαρμόζει στις εισαγωγές από την Κοινότητα το γεωργικό στοιχείο που αναφέρεται στο άρθρο 19.Άρθρο 21Παρά τις λεπτομέρειες που θεσπίζονται στην παρούσα απόφαση, η Τουρκία εφαρμόζει καθεστώς παρέκκλισης, όσον αφορά τα εμπορεύματα που απαριθμούνται στο παράρτημα 6 πίνακας 1 και στο παράρτημα 6 πίνακας 2, όπου ορίζεται ότι οι επιβαρύνσεις κατά την εισαγωγή θα μειωθούν σε τρία στάδια κατά τη διάρκεια περιόδου τριών ετών για τα προϊόντα του πίνακα 1 και κατά τη διάρκεια περιόδου ενός έτους για τα προϊόντα του πίνακα 2. Το επίπεδο των εν λόγω επιβαρύνσεων κατά την εισαγωγή καθορίζεται στο παράρτημα 6 πίνακας 1 και στο παράρτημα 6 πίνακας 2.Κατά τη λήξη των αντίστοιχων περιόδων, εφαρμόζονται πλήρως οι διατάξεις του παρόντος τμήματος.Άρθρο 221. Όταν, κατά τις εμπορικές συναλλαγές μεταξύ της


text: Κοινότητας και της Τουρκίας, ο δασμός που επιβάλλεται σε ένα βασικό γεωργικό προϊόν μειώνεται, το γεωργικό στοιχείο που ορίζεται σύμφωνα με το άρθρο 20 παράγραφος 4, όσον αφορά τις εισαγωγές στην Τουρκία, ή αυτό που αναφέρεται στο άρθρο 20 παράγραφος 3, όσον αφορά τις εισαγωγές στην Κοινότητα, μειώνεται ανάλογα.2. Όταν οι μειώσεις που αναφέρονται στην παράγραφο 1 πραγματοποιούνται εντός των ορίων ποσόστωσης, ο κατάλογος των εμπορευμάτων και ποσοτήτων που επωφελούνται της μείωσης του γεωργικού στοιχείου καθορίζονται από το Συμβούλιο Σύνδεσης.3. Οι διατάξεις των παραγράφων 1 και 2 εφαρμόζονται στις επιβαρύνσεις κατά την εισαγωγή που αναφέρονται στο άρθρο 21.Άρθρο 23Σε περίπτωση που οι εισαγωγές ενός ή περισσοτέρων από τα προϊόντα που καλύπτονται από το καθεστώς παρεκκλίσεων προκαλούν ή απειλούν να προκαλέσουν σοβαρές διαταραχές στην Τουρκία, οι οποίες είναι δυνατό να θέσουν σε κίνδυνο τους στόχους της τελωνειακής ένωσης για τα μεταποιημένα γεωργικά προϊόντα, διεξάγονται διαβουλεύσεις μεταξύ των μερών στο πλαίσιο της μεικτής επιτροπής για την τελωνειακή ένωση, με σκοπό την εξεύρεση αμοιβαίας αποδεκτής λύσης.Εάν δεν καταστεί δυνατή η εξεύρεση λύσης, η μεικτή επιτροπή για την τελωνειακή ένωση μπορεί να προτείνει κατάλληλους τρόπους προκειμένου να συνεχιστεί η εύρυθμη λειτουργία της τελωνειακής ένωσης, με την επιφύλαξη των διατάξεων του άρθρου 63.ΚΕΦΑΛΑΙΟ II ΓΕΩΡΓΙΚΑ ΠΡΟΪΟΝΤΑ Άρθρο 241. Το Συμβούλιο Σύνδεσης επιβεβαιώνει ότι κοινός στόχος των μερών είναι να προχωρήσουν προς την ελεύθερη κυκλοφορία των γεωργικών προϊόντων μεταξύ τους, όπως προβλέπεται στα άρθρα 32 έως 35 του πρόσθετου πρωτοκόλλου.2. Το Συμβούλιο Σύνδεσης δηλώνει ότι, για να εκπληρωθούν οι απαιτούμενες προϋποθέσεις καθιέρωσης της ελεύθερης κυκλοφορίας των εν λόγω προϊόντων, κρίνεται αναγκαία πρόσθετη περίοδος.Άρθρο 251. Η Τουρκία προσαρμόζει την πολιτική της έτσι ώστε να υιοθετήσει τα μέτρα της κοινής γεωργικής πολιτικής τα οποία απαιτούνται για την καθιέρωση της ελεύθερης κυκλοφορίας των γεωργικών προϊόντων. Κοινοποιεί στην Κοινότητα τις αποφάσεις που λαμβάνονται σχετικά.2. Η Κοινότητα λαμβάνει υπόψη, στο μεγαλύτερο δυνατό βαθμό, τα συμφέροντα της τουρκικής γεωργίας κατά τη διαμόρφωση της γεωργικής της πολιτικής και γνωστοποιεί στην Τουρκία τις σχετικές προτάσεις της Επιτροπής, καθώς και τις αποφάσεις που λαμβάνονται με βάση τις εν λόγω προτάσεις.3. Στα πλαίσια του Συμβουλίου Σύνδεσης, δύνανται να πραγματοποιούνται διαβουλεύσεις για τις προτάσεις και τις αποφάσεις στις οποίες αναφέρεται η παράγραφος 2, καθώς και για τα μέτρα που η Τουρκία προτίθεται να λάβει στον τομέα της γεωργίας κατ' εφαρμογήν της παραγράφου 1.Άρθρο 26Η Κοινότητα και η Τουρκία βελτιώνουν προοδευτικώς, και κατά τρόπο αμοιβαία επωφελή, το προτιμησιακό καθεστώς που παρέχουν αμοιβαία για τις εμπορικές τους συναλλαγές γεωργικών προϊόντων. Το Συμβούλιο Σύνδεσης εξετάζει, ανά τακτά χρονικά διαστήματα, τις βελτιώσεις που γίνονται στο εν λόγω προτιμησιακό καθεστώς.Άρθρο 27Το Συμβούλιο Σύνδεσης θεσπίζει τις διατάξεις που απαιτούνται για την καθιέρωση της ελεύθερης κυκλοφορίας γεωργικών προϊόντων μεταξύ της Κοινότητας και της Τουρκίας μόλις διαπιστώσει ότι η Τουρκία έχει θεσπίσει τα μέτρα κοινής γεωργικής πολιτικής που αναφέρονται στο άρθρο 25 παράγραφος 1.ΚΕΦΑΛΛΑΙΟ III ΤΕΛΩΝΕΙΑΚΕΣ ΔΙΑΤΑΞΕΙΣ Άρθρο 281. Κατά την ημερομηνία έναρξης ισχύος της παρούσας απόφασης, η Τουρκία θεσπίζει διατάξεις στους ακόλουθους τομείς, οι οποίες βασίζονται στον κανονισμό (ΕΟΚ) αριθ. 2913/92 και στον κανονισμό (ΕΟΚ) αριθ. 2454/93 της Επιτροπής της 2ας Ιουλίου (1993) (16),


text: ο οποίος προβλέπει τις σχετικές διατάξεις εφαρμογής:α) καταγωγή των εμπορευμάτων 7β) δασμολογητέα αξία των εμπορευμάτων 7γ) είσοδος των εμπορευμάτων στο έδαφος της τελωνειακής ένωσης 7δ) τελωνειακή διασάφηση 7ε) θέση σε ελεύθερη κυκλοφορία 7στ) καθεστώτα αναστολής και οικονομικά τελωνειακά καθεστώτα 7ζ) κυκλοφορία εμπορευμάτων 7η) τελωνειακή οφειλή 7θ) δικαίωμα προσφυγής.2. Η Τουρκία λαμβάνει τα αναγκαία μέτρα για την εφαρμογή, από την ημερομηνία ενάρξεως ισχύος της παρούσας απόφασης, διατάξεων οι οποίες βασίζονται στους:α) κανονισμός (ΕΟΚ) αριθ. 3842/86 του Συμβουλίου της 1ης Δεκεμβρίου 1986 για τη θέσπιση μέτρων που σκοπό θα έχουν να απαγορεύσουν τη θέση σε ελεύθερη κυκλοφορία των εμπορευμάτων παραποίησης/απομίμησης (17) και κανονισμός (ΕΟΚ) αριθ. 3077/87 της Επιτροπής της 14ης Οκτωβρίου 1987 για τη θέσπιση των σχετικών διατάξεων εφαρμογής (18) 7β) κανονισμός (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (19) και κανονισμοί (ΕΟΚ) αριθ. 2287/83, (ΕΟΚ) αριθ. 2288/83, (ΕΟΚ) αριθ. 2289/93 και (ΕΟΚ) αριθ. 2290/83 της Επιτροπής της 29ης Ιουλίου 1983 για τη θέσπιση των σχετικών διατάξεων εφαρμογής (20) 7γ) κανονισμός (ΕΟΚ) αριθ. 616/78 του Συμβουλίου περί δικαιολογητικών καταγωγής ορισμένων υφαντουργικών προϊόντων των κεφαλαίων 51 και 53 έως 62 του κοινού δασμολογίου, εισαγομένων στην Κοινότητα, καθώς και περί των προϋποθέσεων κατά τις οποίες τα δικαιολογητικά αυτά δύνανται να γίνουν αποδεκτά (21).3. Η επιτροπή τελωνειακής συνεργασίας ορίζει τα μέτρα που κρίνει κατάλληλα για την εφαρμογή των παραγράφων 1 και 2.Άρθρο 29Η αμοιβαία συνδρομή επί τελωνειακών θεμάτων μεταξύ των διοκητικών αρχών των συμβαλλομένων μερών διέπεται από τις διατάξεις του παραρτήματος 7, το οποίο, όσον αφορά την Κοινότητα, καλύπτει τους τομείς που εμπίπτουν στην αρμοδιότητα της Κοινότητας.Άρθρο 30Η επιτροπή τελωνειακής συνεργασίας επεξεργάζεται τις κατάλληλες διατάξεις για την αμοιβαία συνδρομή, όσον αφορά την είσπραξη οφειλών, πριν από την έναρξη ισχύος της παρούσας απόφασης.ΚΕΦΑΛΛΑΙΟ IV ΠΡΟΣΕΓΓΙΣΗ ΤΩΝ ΝΟΜΟΘΕΣΙΩΝ ΤΜΗΜΑ I Προστασία της πνευματικής, βιομηχανικής και εμπορικής ιδιοκτησίας Άρθρο 311. Τα μέρη επιβεβαιώνουν τη σημασία που αποδίδουν στη διασφάλιση επαρκούς και αποτελεσματικής προστασίας και επιβολής των δικαιωμάτων πνευματικής, βιομηχανικής και εμπορικής ιδιοκτησίας.2. Τα μέρη αναγνωρίζουν ότι η τελωνειακή ένωση μπορεί να λειτουργήσει εύρυθμα μόνον εάν προβλεφθούν ανάλογοι βαθμοί αποτελεσματικής προστασίας των δικαιωμάτων πνευματικής ιδιοκτησίας και στα δύο μέρη που συναποτελούν την τελωνειακή ένωση. Κατά συνέπεια, τα μέρη αναλαμβάνουν να εκπληρούν τις υποχρεώσεις που καθορίζονται στο παράρτημα 8.ΤΜΗΜΑ II Ανταγωνισμός Α. Κανόνες ανταγωνισμού της τελωνειακής ένωσης Άρθρο 321. Τα ακόλουθα απαγορεύονται ως ασυμβίβαστα με την εύρυθμη λειτουργία της τελωνειακής ένωσης, κατά το μέτρο που ενδέχεται να επηρεάσουν τις εμπορικές συναλλαγές μεταξύ της Κοινότητας και της Τουρκίας: όλες οι συμφωνίες μεταξύ επιχειρήσεων, όλες οι αποφάσεις ενώσεων επιχειρήσεων και κάθε εναρμονισμένη πρακτική, που έχουν ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού, και ιδίως εκείνες οι οποίες συνίστανται:α) στον άμεσο ή έμμεσο καθορισμό των τιμών αγοράς ή πωλήσεως ή άλλων όρων συναλλαγής 7β) στον περιορισμό ή στον έλεγχο της παραγωγής, της διαθέσεως, της τεχνολογικής αναπτύξεως ή των επενδύσεων 7γ) στην κατανομή των αγορών ή των πηγών εφοδιασμού 7δ) στην εφαρμογή ανίσων όρων επί ισοδυνάμων παροχών, έναντι των εμπορικώς συναλλοσσομένων, με αποτέλεσμα να περιέρχονται αυτοί σε


text: μειονεκτική θέση στον ανταγωνισμό 7ε) στην εξάρτηση της συνάψεως συμβάσεων από την αποδοχή, εκ μέρους των συναλλασσομένων, πρόσθετων παροχών που εκ φύσεως ή σύμφωνα με τις εμπορικές συνήθειες δεν έχουν σχέση με το αντικείμενο των συμβάσεων αυτών.2. Οι απαγορευόμενες δυνάμει του παρόντος άρθρου συμφωνίες ή αποφάσεις είναι αυτοδικαίως άκυρες.3. Οι διατάξεις της παραγράφου 1 δύνανται, ωστόσο, να κηρυχθούν ανεφάρμοστες:- σε κάθε συμφωνία ή κατηγορία συμφωνιών μεταξύ επιχειρήσεων,- σε κάθε απόφαση ή κατηγορία αποφάσεων ενώσεων επιχειρήσεων και- σε κάθε εναρμονισμένη πρακτική ή κατηγορία εναρμονισμένων πρακτικών,η οποία συμβάλλει στη βελτίωση της παραγωγής ή της διανομής των προϊόντων ή στην προώθηση της τεχνικής ή οικονομικής προόδου, εξασφαλίζοντας συγχρόνως στους καταναλωτές δίκαιο τμήμα από το όφελος που προκύπτει, και η οποία:α) δεν επιβάλλει στις ενδιαφερόμενες επιχειρήσεις περιορισμούς μη απαραίτητους για την επίτευξη των στόχων αυτών 7β) δεν παρέχει στις επιχειρήσεις αυτές τη δυνατότητα καταργήσεως του ανταγωνισμού επί σημαντικού τμήματος των σχετικών προϊόντων.Άρθρο 331. Είναι ασυμβίβαστη με την εύρυθμη λειτουργία της τελωνειακής ένωσης και απαγορεύεται, κατά το μέτρο που δύναται να επηρεάσει το εμπόριο μεταξύ της Κοινότητας και της Τουρκίας, η καταχρηστική εκμετάλλευση από μία ή περισσότερες επιχειρήσεις της δεσπόζουσας θέσεώς τους στο σύνολο ή σε σημαντικό τμήμα του εδάφους της Κοινότητας ή/και της Τουρκίας.2. Η κατάχρηση αυτή δύναται να συνίσταται ιδίως:α) στην άμεση ή έμμεση επιβολή μη δικαίων τιμών αγοράς ή πωλήσεως ή άλλων αθέμιτων όρων συναλλαγής 7β) στον περιορισμό της παραγωγής, της διαθέσεως ή της τεχνολογικής αναπτύξεως επί ζημία των καταναλωτών 7γ) στην εφαρμογή ανίσων όρων επί ισοδυνάμων παροχών έναντι των εμπορικώς συναλλασσομένων, με αποτέλεσμα να περιέρχονται αυτοί σε μειονεκτική θέση στον ανταγωνισμό 7δ) στην εξάρτηση της συνάψεως συμβάσεων από την αποδοχή, εκ μέρους των συναλλασσομένων, πρόσθετων παροχών που εκ φύσεως ή σύμφωνα με τις εμπορικές συνήθειες δεν έχουν σχέση με το αντικείμενο των συμβάσεων αυτών.Άρθρο 341. Ενισχύσεις που χορηγούνται υπό οποιαδήποτε μορφή με κρατικούς πόρους από τα κράτη μέλη της Κοινότητας ή από την Τουρκία και που νοθεύουν ή απειλούν να νοθεύσουν τον ανταγωνισμό διά της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής είναι ασυμβίβαστες με την εύρυθμη λειτουργία της τελωνειακής ένωσης, κατά το μέτρο που επηρεάζουν τις συναλλαγές μεταξύ της Κοινότητας και της Τουρκίας.2. Τα ακόλουθα συμβιβάζονται με τη λειτουργία της τελωνειακής ένωσης:α) οι ενισχύσεις κοινωνικού χαρακτήρα προς μεμονωμένους καταναλωτές, υπό τον όρο ότι χορηγούνται χωρίς διάκριση όσον αφορά την καταγωγή των προϊόντων 7β) οι ενισχύσεις για την επανόρθωση ζημιών που προκαλούνται από θεομηνίες ή άλλα έκτακτα γεγονότα 7γ) οι ενισχύσεις προς την οικονομία ορισμένων περιοχών της Ομοσπονδιακής Δημοκρατίας της Γερμανίας, οι οποίες θίγονται από τη διαίρεση της Γερμανίας, κατά το μέτρο που απαιτούνται για την αντιστάθμιση των οικονομικών μειονεκτημάτων που προκάλεσε η διαίρεση αυτή 7δ) για χρονικό διάστημα πέντε ετών από την έναρξη ισχύος της παρούσας απόφασης, οι ενισχύσεις για την προώθηση της οικονομικής ανάπτυξης των ολιγότερο ανεπτυγμένων περιοχών της Τουρκίας, υπό την προϋπόθεση ότι οι ενισχύσεις αυτές δεν αλλοιώνουν τους όρους των συναλλαγών μεταξύ της Κοινότητας και της Τουρκίας κατά τρόπο που θα αντέκειτο προς το κοινό συμφέρον.3. Τα ακόλουθα θεωρούνται ότι συμβιβάζονται με τη λειτουργία της τελωνειακής


text: ένωσης:α) σύμφωνα με το άρθρο 43 παράγραφος 2 του πρόσθετου πρωτοκόλλου, οι ενισχύσεις για την προώθηση της οικονομικής αναπτύξεως περιοχών, στις οποίες το βιοτικό επίπεδο είναι ασυνήθιστα χαμηλό ή στις οποίες επικρατεί σοβαρή υποαπασχόληση 7β) οι ενισχύσεις για την προώθηση σημαντικών σχεδίων κοινού ευρωπαϊκού ενδιαφέροντος ή για την άρση σοβαρής διαταραχής της οικονομίας είτε κάποιου κράτους μέλους της Κοινότητας είτε της Τουρκίας 7γ) για χρονικό διάστημα πέντε ετών από την έναρξη ισχύος της παρούσας απόφασης, σύμφωνα με το άρθρο 43 παράγραφος 2 του πρόσθετου πρωτοκόλλου, οι ενισχύσεις που αποσκοπούν στην ολοκλήρωση της διαρθρωτικής προσαρμογής που απαιτεί η δημιουργία της τελωνειακής ένωσης. Το Συμβούλιο Σύνδεσης επανεξετάζει την εφαρμογή της ρήτρας αυτής μετά την προαναφερθείσα περίοδο 7δ) οι ενισχύσεις για την προώθηση της αναπτύξεως ορισμένων οικονομικών δραστηριοτήτων ή οικονομικών περιοχών, εφόσον δεν αλλοιώνουν τους όρους των συναλλαγών μεταξύ της Κοινότητας και της Τουρκίας κατά τρόπο που θα αντέκειτο προς το κοινό συμφέρον 7ε) οι ενισχύσεις για την προαγωγή του πολιτισμού και τη διατήρηση της πολιτιστικής κληρονομιάς, εφόσον δεν αλλοιώνουν τους όρους των συναλλαγών μεταξύ της Κοινότητας και της Τουρκίας κατά τρόπο που θα αντέκειτο προς το κοινό συμφέρον 7στ) άλλες κατηγορίες ενισχύσεων τις οποίες ενδεχομένως καθορίζει το Συμβούλιο Σύνδεσης.Άρθρο 35Η αξιολόγηση τυχόν πρακτικών που αντιβαίνουν στα άρθρα 32, 33 και 34 γίνεται βάσει κριτηρίων που έχουν προκύψει από την εφαρμογή των κανόνων των άρθρων 85, 86 και 92 της συνθήκης για την ίδρυση της Ευρωπαϊκής Κοινότητας και του παραγώγου δικαίου της.Άρθρο 36Τα μέρη ανταλλάσσουν πληροφορίες, λαμβάνοντας υπόψη τους περιορισμούς τους οποίους επιβάλλουν οι υποχρεώσεις προστασίας του επαγγελματικού και επιχειρηματικού απορρήτου.Άρθρο 371. Το Συμβούλιο Συνδεσης εντός δύο ετών από την έναρξη εφαρμογής της τελωνειακής ένωσης, θεσπίζει με απόφαση τους κανόνες που απαιτούνται για την εφαρμογή των άρθρων 32, 33 και 34 καθώς και των συναφών διατάξεων του άρθρου 35. Οι εν λόγω κανόνες πρέπει να βασίζονται στους αντίστοιχους κανόνες οι οποίοι ισχύουν ήδη στην Κοινότητα και να διευκρινίζουν, μεταξύ άλλων, το έργο που ανατίθεται σε κάθε αρμόδια για τον ανταγωνισμό αρχή.2. Μέχρι τη θέσπιση των ανωτέρω κανόνων:α) οι αρχές της Κοινότητας ή της Τουρκίας αποφαίνονται σχετικά με τη δυνατότητα αποδοχής συμφωνιών, αποφάσεων και εναρμονισμένων πρακτικών και σχετικά με την καταχρηστική εκμετάλλευση δεσπόζουσας θέσης σύμφωνα με τα άρθρα 32 και 33 7β) οι διατάξεις του κώδικα για τις επιδοτήσεις της ΓΣΔΕ έχουν ισχύ κανόνων για την εφαρμογή του άρθρου 34.Άρθρο 381. Σε περίπτωση που η Κοινότητα ή η Τουρκία θεωρεί ότι συγκεκριμένη πρακτική είναι ασυμβίβαστη με τους όρους των άρθρων 30, 31 ή 32 και ότι:- δεν αντιμετωπίζεται κατά τρόπο ικανοποιητικό βάσει των κανόνων εφαρμογής στους οποίους αναφέρεται το άρθρο 35 ή- ελλείψει τέτοιων κανόνων και εφόσον η επίμαχη πρακτική προκαλεί ή απειλεί να προκαλέσει σοβαρή ζημία στα συμφέροντα του άλλου μέρους ή σημαντική ζημία στον εγχώριο κλάδο παραγωγής του,τότε κάθε ενδιαφερόμενο μέρος δύναται να λαμβάνει κατάλληλα μέτρα, μετά από διαβουλεύσεις στο πλαίσιο της μεικτής επιτροπής για την τελωνειακή ένωση ή μετά την πάραδο 45 εργάσιμων ημερών από την υποβολή του αιτήματος για τη διενέργεια των διαβουλεύσεων. Δίδεται προτεραιότητα στα μέτρα που διαταράσσουν το


text: λιγότερο τη λειτουργία της τελωνειακής ένωσης.2. Στην περίπτωση πρακτικών ασυμβίβαστων με το άρθρο 34 και εφόσον τυγχάνει εφαρμογής η Γενική Συμφωνία Δασμών και Εμπορίου, τοιαύτα κατάλληλα μέτρα είναι δυνατό να λαμβάνονται μόνο σύμφωνα με τις διαδικασίες και υπό τις προϋποθέσεις που προβλέπει η Γενική Συμφωνία Δασμών και Εμπορίου, καθώς και οποιαδήποτε άλλη συναφή πράξη η οποία έχει αποτελέσει αντικείμενο διαπραγματεύσεων υπό την αιγίδα της και η οποία ισχύει μεταξύ των συμβαλλομένων μερών.Β. Προσέγγιση της νομοθεσίας Άρθρο 391. Προκειμένου να επιτευχθεί η οικονομική ολοκλήρωση η οποία επιδιώκεται με την τελωνειακή ένωση, η Τουρκία πρέπει να εξασφαλίσει ότι η νομοθεσία της στον τομέα των κανόνων ανταγωνισμού συμβιβάζεται με τη νομοθεσία της Ευρωπαϊκής Κοινότητας και ότι τυγχάνει αποτελεσματικής εφαρμογής.2. Για να συμμορφωθεί με τις υποχρεώσεις που απορρέουν από την παράγραφο 1, η Τουρκία πρέπει:α) πριν από την έναρξη εφαρμογής της τελωνειακής ένωσης, να θεσπίσει νόμο, με τον οποίο θα απαγορεύεται στις επιχειρήσεις να συμπεριφέρονται με τους τρόπους που περιγράφονται στα άρθρα 85 και 86 της συνθήκης ΕΚ. Η Τουρκία οφείλει ακόμη να διασφαλίσει, εντός ενός έτους από την έναρξη εφαρμογής της τελωνειακής ένωσης, την εφαρμογή στη χώρα αυτή των αρχών που περιέχονται στις κανονιστικές ρυθμίσεις που ισχύουν στην Κοινότητα και αφορούν τις διάφορες εξαιρέσεις ανά κατηγορία, καθώς και των αρχών που περιέχονται στη νομολογία την οποία αναπτύσσουν οι κοινοτικές αρχές. Η Κοινότητα ενημερώνει, το συντομότερο δυνατό, την Τουρκία σχετικά με οποιαδήποτε διαδικασία η οποία αφορά τη θέσπιση, την κατάργηση ή την τροποποίηση από την Κοινότητα των κανονιστικών ρυθμίσεων των σχετικών με τις διάφορες εξαιρέσεις ανά κατηγορία, μετά την έναρξη εφαρμογής της τελωνειακής ένωσης. Μετά τη διαβίβαση των σχετικών στοιχείων, η Τουρκία διαθέτει ένα έτος για να προσαρμόσει, εφόσον είναι αναγκαίο, τη νομοθεσία της 7β) πριν από την έναρξη εφαρμογής της τελωνειακής ένωσης, προβαίνει στη σύσταση αρχής ανταγωνισμού, η οποία θα εφαρμόζει αποτελεσματικά τους εν λόγω κανόνες και αρχές 7γ) πριν από την έναρξη ισχύος της παρούσας απόφασης, προσαρμόζει όλες τις ενισχύσεις που χορηγεί στον τομέα των κλωστοϋφαντουργικών προϊόντων και των ειδών ένδυσης στους κανόνες που ισχύουν στο πλαίσιο των κοινοτικών συστημάτων αρχών και κατευθυντήριων γραμμών δυνάμει των άρθρων 92 και 93 της συνθήκης ΕΚ. Η Τουρκία ενημερώνει την Κοινότητα για όλα τα προγράμματα ενισχύσεων που χορηγεί σ' αυτόν τον τομέα όπως προσαρμόζονται σύμφωνα με αυτά τα συστήματα αρχών και τις κατευθυντήριες γραμμές. Η Κοινότητα ενημερώνει, το συντομότερο δυνατό, την Τουρκία σχετικά με οποιαδήποτε διαδικασία η οποία αφορά τη θέσπιση, την κατάργηση ή την τροποποίηση από την Κοινότητα των εν λόγω συστημάτων αρχών και κατευθυντήριων γραμμών μετά την έναρξη εφαρμογής της τελωνειακής ένωσης. Μετά τη διαβίβαση των σχετικών στοιχείων, η Τουρκία διαθέτει ένα έτος για να προσαρμόσει τη νομοθεσία της 7δ) εντός δύο ετών από την έναρξη ισχύος της παρούσας απόφασης, προσαρμόζει όλα τα προγράμματα ενισχύσεων πλην εκείνων που χορηγεί στον τομέα των κλωστοϋφαντουργικών προϊόντων και των ειδών ένδυσης στους κανόνες που ισχύουν στο πλαίσιο των κοινοτικών συστημάτων αρχών και κατευθυντήριων γραμμών δυνάμει των άρθρων 92 και 93 της συνθήκης ΕΚ. Η Κοινότητα ενημερώνει, το συντομότερο δυνατό, την Τουρκία σχετικά με οποιαδήποτε διαδικασία η


text: οποία αφορά τη θέσπιση, την κατάργηση ή την τροποποίηση από την Κοινότητα των εν λόγω συστημάτων αρχών και κατευθυντήριων γραμμών. Μετά τη διαβίβαση των σχετικών στοιχείων, η Τουρκία διαθέτει ένα έτος για να προσαρμόσει τη νομοθεσία της 7ε) εντός δύο ετών από την έναρξη εφαρμογής της τελωνειακής ένωσης, ενημερώνει την Κοινότητα σχετικά με όλα τα προγράμματα ενισχύσεων που ισχύουν στην Τουρκία όπως προσαρμόζονται σύμφωνα με το στοιχείο δ). Σε περίπτωση που σχεδιάζεται η καθιέρωση ενός νέου προγράμματος, η Τουρκία ενημερώνει, το συντομότερο δυνατό, την Κοινότητα σχετικά με το περιεχόμενο του εκάστοτε προγράμματος 7στ) να κοινοποιεί στην Κοινότητα εκ των προτέρων κάθε μεμονωμένη ενίσχυση η οποία χορηγείται προς μια επιχείρηση ή ένωση επιχειρήσεων και ως προς την οποία θα υπήρχε υποχρέωση κοινοποίησης βάσει των κοινοτικών συστημάτων αρχών ή κατευθυντήριων αρχών, εάν χορηγείτο από κράτος μέλος, ή κάθε μεμονωμένη ενίσχυση η οποία δεν ρυθμίζεται από το κοινοτικό σύστημα αρχών ή κατευθυντήρια γραμμή και υπερβαίνει το ποσό των 12 εκατομμυρίων Ecu και ως προς την οποία θα υπήρχε υποχρέωση κοινοποίησης βάσει του κοινοτικού δικαίου, εάν εχορηγείτο από κράτος μέλος.Όσον αφορά μεμονωμένες ενισχύσεις που χορηγούν τα κράτη μέλη, οι οποίες εξετάζονται από την Επιτροπή, βάσει του άρθρου 93 ΕΚ, η Τουρκία ενημερώνεται με τον ίδιο τρόπο που ισχύει για τα κράτη μέλη.3. Η Τουρκία ενημερώνει την Κοινότητα για κάθε τροποποίηση η οποία επέρχεται στη νομοθεσία της σχετικά με τις περιοριστικές πρακτικές εκ μέρους επιχειρήσεων. Ενημερώνει επίσης την Κοινότητα για τις περιπτώσεις εφαρμογής της εν λόγω νομοθεσίας.4. Προκειμένου περί των πληροφοριών που παρέχονται κατ' εφαρμογήν της παραγράφου 2 στοιχεία γ), ε) και στ), η Κοινότητα έχει το δικαίωμα να προβάλει αντιρρήσεις κατά ενίσχυσης την οποία χορηγεί η Τουρκία την οποία θεωρεί ότι είναι παράνομη βάσει του κοινοτικού δικαίου, εάν εχορηγείτο από κράτος μέλος. Σε περίπτωση που η Τουρκία δεν συμφωνεί με τη γνώμη της Κοινότητας και εφόσον δεν επιτευχθεί η επίλυση της διαφοράς εντός 30 ημερών, η Κοινότητα ή η Τουρκία έχει το δικαίωμα να παραπέμψει την υπόθεση σε διαιτησία.5. Η Τουρκία έχει το δικαίωμα να προβάλλει αντιρρήσεις και προσφεύγει στο Συμβούλιο Σύνδεσης κατά ενίσχυσης που χορηγεί κράτος μέλος, την οποία θεωρεί ότι είναι παράνομη βάσει του κοινοτικού δικαίου. Αν η διαφορά δεν είναι δυνατό να επιλυθεί από το Συμβούλιο Σύνδεσης εντός τριών μηνών, το Συμβούλιο Σύνδεσης μπορεί να αποφασίσει να παραπέμψει την υπόθεση ενώπιον του Δικαστηρίου των Ευρωπαϊκών Κοινοτήτων.Άρθρο 401. Η Κοινότητα ενημερώνει, το συντομότερο δυνατό, την Τουρκία σχετικά με την έκδοση οποιασδήποτε απόφασης κατ' εφαρμογήν των άρθρων 85, 86 και 92 της συνθήκης ΕΚ, η οποία ενδέχεται να επηρεάσει τα συμφέροντα της Τουρκίας.2. Η Τουρκία δικαιούται να ζητήσει πληροφορίες σχετικά με οποιαδήποτε συγκεκριμένη υπόθεση για την οποία η Κοινότητα λαμβάνει απόφαση κατ' εφαρμογήν των άρθρων 85, 86 και 92 της συνθήκης ΕΚ.Άρθρο 41Προκειμένου περί των επιχειρήσεων του δημόσιου τομέα και των επιχειρήσεων προς τις οποίες έχουν παραχωρηθεί ειδικά ή αποκλειστικά δικαιώματα, η Τουρκία διασφαλίζει ότι, το αργότερο μέχρι τη λήξη του πρώτου έτους από την έναρξη εφαρμογής της τελωνειακής ένωσης, θα γίνουν σεβαστές οι αρχές που προβλέπονται στη συνθήκη για την ίδρυση της


text: Ευρωπαϊκής Οικονομικής Κοινότητας, και κυρίως στο άρθρο 90, καθώς και οι αρχές που περιέχονται στο παράγωγο δίκαιο και στη συναφή νομολογία.Άρθρο 42Η Τουρκία διαρρυθμίζει προοδευτικώς, σύμφωνα με τις προϋποθέσεις και το χρονοδιάγραμμα που καθορίζει το Συμβούλιο Σύνδεσης, τα κρατικά μονοπώλια εμπορικού χαρακτήρα κατά τρόπον ώστε, το αργότερο κατά τη λήξη του δεύτερου έτους από την έναρξη ισχύος της παρούσας απόφασης, να μην υπάρχει καμία πλέον διάκριση μεταξύ των υπηκόων των κρατών μελών και της Τουρκίας, ως προς τους όρους εφοδιασμού και διαθέσεως.Άρθρο 431. Σε περίπτωση που η Κοινότητα ή η Τουρκία θεωρεί ότι στο έδαφος του άλλου μέρους ασκούνται δραστηριότητες επιζήμιες για τον ανταγωνισμό οι οποίες βλάπτουν τα συμφέροντά της ή τα συμφέροντα των επιχειρήσεών της, τότε το ενδιαφερόμενο μέρος δύναται να προβεί σε σχετική κοινοποίηση προς το άλλο μέρος και να ζητήσει από την αρμόδια για τον ανταγωνισμό αρχή του άλλου μέρους να λάβει κατάλληλα εκτελεστικά μέτρα. Η κοινοποίηση πρέπει να είναι όσο είναι δυνατόν πιο εμπεριστατωμένη όσον αφορά τον χαρακτήρα των επιζήμιων για τον ανταγωνισμό δραστηριοτήτων και τις συνέπειές τους για τα συμφέροντα του ειδοποιούντος μέρους και πρέπει να περιλαμβάνει διαβεβαιώσεις σχετικά με την ετοιμότητα του ειδοποιούντος μέρους να παράσχει περαιτέρω πληροφοριακά στοιχεία και οποιαδήποτε άλλη μορφή συνεργασίας.2. Μετά τη λήψη της κοινοποίησης βάσει της παραγράφου 1 και τη διεξαγωγή ενδεχομένως μεταξύ των μερών συζητήσεων που κρίνονται σκόπιμες και χρήσιμες υπό τις συγκεκριμένες συνθήκες, η αρμόδια για τον ανταγωνισμό αρχή του ειδοποιηθέντος μέρους εξετάζει εάν θα λάβει ή όχι εκτελεστικά μέτρα σε σχέση με τις επιζήμιες για τον ανταγωνισμό δραστηριότητες για τις οποίες γίνεται λόγος στην κοινοποίηση. Το ειδοποιηθέν μέρος γνωστοποιεί στο ειδοποιήσαν μέρος την απόφασή του. Σε περίπτωση λήψης εκτελεστικών μέτρων, το ειδοποιηθέν μέρος ενημερώνει το ειδοποιήσαν μέρος για την έκβασή τους και, στο μέτρο του δυνατού, για τις τυχόν ενδιάμεσες σημαντικές εξελίξεις.3. Το παρόν άρθρο δεν περιορίζει με κανέναν τρόπο τη διακριτική ευχέρεια που έχει το ειδοποιηθέν μέρος, βάσει της νομοθεσίας του επί του ανταγωνισμού και των πολιτικών του εκτέλεσης όσον αφορά τη λήψη ή μη εκτελεστικών μέτρων σε σχέση με τις επιζήμιες για τον ανταγωνισμό δραστηριότητες που αποτελούν αντικείμενο της κοινοποίησης 7 ούτε εμποδίζει με κανέναν τρόπο το ειδοποιήσαν μέρος να λάβει εκτελεστικά μέτρα σε σχέση με τις εν λόγω επιζήμιες για τον ανταγωνισμό δραστηριότητες.ΤΜΗΜΑ III Μέσα εμπορικής άμυνας Άρθρο 441. Το Συμβούλιο Σύνδεσης υποχρεούται να επανεξετάζει, μετά από αίτηση οποιουδήποτε από τα μέρη, την αρχή της εφαρμογής μέσων εμπορικής άμυνας άλλων από τις διασφαλίσεις που εφαρμόζει ένα συμβαλλόμενο μέρος στις σχέσεις του με το άλλο μέρος. Κατά τη διάρκεια της επανεξέτασης, το Συμβούλιο Σύνδεσης μπορεί να αποφασίσει να αναστείλει την εφαρμογή των μέσων αυτών, υπό την προϋπόθεση ότι η Τουρκία εφαρμόζει το κοινοτικό κεκτημένο όσον αφορά τον ανταγωνισμό, τον έλεγχο των κρατικών ενισχύσεων και άλλα σχετικά θέματα που συνδέονται με την εσωτερική αγορά και διασφαλίζει την αποτελεσματική επιβολή του, παρέχοντας εγγυήσεις κατά του αθέμιτου ανταγωνισμού παρόμοιες με αυτές που υπάρχουν στην εσωτερική αγορά.2. Οι λεπτομέρειες εφαρμογής των μέτρων αντιντάμπινγκ που καθορίζονται στο άρθρο 47 του πρόσθετου πρωτοκόλλου εξακολουθούν να ισχύουν.Άρθρο 45Κατά παρέκκλιση των διατάξεων


text: του τμήματος II του κεφαλαίου V, οι διαδικασίες διαβουλεύσεων και λήψης των αποφάσεων που αναφέρονται στο τμήμα αυτό δεν εφαρμόζονται στα μέτρα εμπορικής άμυνας που λαμβάνει οποιοδήποτε από τα μέρη.Στο πλαίσιο της εφαρμογής των μέτρων εμπορικής πολιτικής έναντι τρίτων χωρών, τα μέρη προσπαθούν, μέσω ανταλλαγής πληροφοριών και διαβουλεύσεων, να εντοπίσουν τις δυνατότητες για συντονισμό των ενεργειών τους όταν το επιτρέπουν οι περιστάσεις και οι διεθνείς υποχρεώσεις και των δύο μερών.Άρθρο 46Κατά παρέκκλιση της αρχής της ελεύθερης κυκλοφορίας των εμπορευμάτων που αναφέρεται στο κεφάλαιο I, όταν ένα μέρος έλαβε ή λαμβάνει μέτρα κατά του ντάμπινγκ ή άλλα μέτρα σύμφωνα με τα μέσα εμπορικής άμυνας όπως αναφέρονται στο άρθρο 44 στις σχέσεις του με το άλλο μέρος ή με τρίτες χώρες, το εν λόγω μέρος μπορεί να πραγματοποιεί εισαγωγές των σχετικών προϊόντων από το έδαφος του άλλου μέρους, υπό την προϋπόθεση της εφαρμογής αυτών των μέτρων. Σε τέτοιες περιπτώσεις, ενημερώνει σχετικά τη μεικτή επιτροπή για την τελωνειακή ένωση.Άρθρο 47Κατά τη διεκπεραίωση των διατυπώσεων για την εισαγωγή προϊόντων που καλύπτονται από μέτρα εμπορικής πολιτικής, όπως προβλέπεται στα προηγούμενα άρθρα, οι αρχές του κράτους εισαγωγής πρέπει να ζητούν από τον εισαγωγέα να αναφέρει την καταγωγή των σχετικών προϊόντων στη διασάφηση.Είναι δυνατό να ζητείται η προσκόμιση συμπληρωματικών αποδεικτικών στοιχείων, όταν αυτά θεωρούνται απολύτως αναγκαία λόγω της ύπαρξης σοβαρών και κατάλληλα αιτιολογημένων αμφιβολιών για την απόδειξη της πραγματικής καταγωγής των σχετικών προϊόντων.ΤΜΗΜΑ IV Δημόσιες συμβάσεις Άρθρο 48Το ταχύτερο δυνατό μετά την ημερομηνία ενάρξεως ισχύος της παρούσας απόφασης, το Συμβούλιο Σύνδεσης θα καθορίσει ημερομηνία για την έναρξη διαπραγματεύσεων, με σκοπό το αμοιβαίο άνοιγμα των αντίστοιχων αγορών δημοσίων συμβάσεων των συμβαλλομένων μερών.Το Συμβούλιο Σύνδεσης θα εξετάζει ετησίως την πρόοδο σ'αυτόν τον τομέα.ΤΜΗΜΑ V Άμεση φορολογία Άρθρο 49Καμία διάταξη της παρούσας απόφασης δεν συνεπάγεται:- την επέκταση των φορολογικών πλεονεκτημάτων που έχει παραχωρήσει κάθε μέρος βάσει οποιασδήποτε διεθνούς συμφωνίας ή διακανονισμού από τον οποίο δεσμεύεται,- την παρεμπόδιση της θέσπισης ή της εφαρμογής εκ μέρους κάθε μέρους οποιουδήποτε μέτρου, το οποίο αποσκοπεί στο να αποτρέψει την φοροαποφυγή ή τη φοροδιαφυγή,- την παρακώλυση του δικαιώματος κάθε μέρους να εφαρμόζει τις συναφείς διατάξεις της φορολογικής του νομοθεσίας έναντι φορολογουμένων οι οποίοι δεν ευρίσκονται στην ίδια κατάσταση όσον αφορά τον τόπο κατοικίας τους.Έμμεση φορολογία Άρθρο 501. Κανένα συμβαλλόμενο μέρος δεν επιβάλλει, άμεσα ή έμμεσα, στα προϊόντα του άλλου μέρους εσωτερικούς φόρους οποιασδήποτε φύσεως, πέραν εκείνων που επιβάλλονται άμεσα ή έμμεσα στα ομοειδή εγχώρια προϊόντα.Κανένα συμβαλλόμενο μέρος δεν επιβάλλει στα προϊόντα του άλλου μέρους εσωτερικούς φόρους, η φύση των οποίων οδηγεί έμμεσα στην προστασία άλλων προϊόντων.2. Τα προϊόντα που εξάγονται προς το έδαφος ενός εκ των μερών δεν επιτρέπεται να τύχουν επιστροφής εμμέσων φόρων ανώτερης από τους έμμεσους φόρους που τους είχαν επιβληθεί αμέσως ή εμμέσως.3. Τα συμβαλλόμενα μέρη καταργούν τις τυχόν υφιστάμενες κατά την ημερομηνία ενάρξεως ισχύος της παρούσας απόφασης διατάξεις που αντίκεινται στους ανωτέρω κανόνες.Άρθρο 51Το Συμβούλιο Σύνδεσης δύναται να εισηγείται στα συμβαλλόμενα μέρη τη λήψη μέτρων για την προσέγγιση νόμων, κανονισμών ή διοικητικών διατάξεων σε τομείς που δεν καλύπτονται από την παρούσα απόφαση, αλλά οι οποίοι έχουν άμεση επίδραση στη λειτουργία της


text: σύνδεσης, καθώς και σε τομείς, οι οποίοι καλύπτονται μεν από την παρούσα απόφαση, αλλά σε σχέση με τους οποίους η παρούσα απόφαση δεν προβλέπει ειδική διαδικασία.ΚΕΦΑΛΑΙΟ V ΘΕΣΜΙΚΕΣ ΔΙΑΤΑΞΕΙΣ ΤΜΗΜΑ I Η μεικτή επιτροπή για την τελωνειακή ένωση ΕΚ-Τουρκίας Άρθρο 521. Κατ' εφαρμογή του άρθρου 24 της συμφωνίας συνδέσεως, ιδρύεται μεικτή επιτροπή για την τελωνειακή ένωση ΕΚ-Τουρκίας. Η επιτροπή αυτή ανταλλάσσει απόψεις και πληροφορίες, διατυπώνει συστάσεις στο Συμβούλιο Σύνδεσης και εκδίδει γνωμοδοτήσεις με σκοπό την εύρυθμη λειτουργία της τελωνειακής ένωσης.2. Τα συμβαλλόμενα μέρη διενεργούν διαβουλεύσεις στα πλαίσια της μεικτής επιτροπής για την τελωνειακή ένωση για κάθε ζήτημα που άπτεται της εφαρμογής της παρούσας απόφασης και το οποίο παρουσιάζει δυσκολίες για οποιοδήποτε από αυτά.3. Η μεικτή επιτροπή για την τελωνειακή ένωση θεσπίζει τον εσωτερικό της κανονισμό.Άρθρο 531. Η μεικτή επιτροπή για την τελωνειακή ένωση απαρτίζεται από τους εκπροσώπους των συμβαλλομένων μερών.2. Η προεδρία της μεικτής επιτροπής για την τελωνειακή ένωση ασκείται, εκ περιτροπής, επί εξάμηνο από τον εκπρόσωπο της Κοινότητας, δηλαδή από την Ευρωπαϊκή Επιτροπή, και από τον εκπρόσωπο της Τουρκίας.3. Για την εκπλήρωση των καθηκόντων της, η μεικτή επιτροπή για την τελωνειακή ένωση συνεδριάζει, κατά γενικό κανόνα, τουλάχιστον μία φορά το μήνα. Συνεδριάζει επίσης με πρωτοβουλία του προέδρου της ή κατόπιν αιτήσεως ενός των συμβαλλομένων μερών, σύμφωνα με τον εσωτερικό της κανονισμό.4. Η μεικτή επιτροπή για την τελωνειακή ένωση δύναται να αποφασίσει τη σύσταση υποεπιτροπών ή ομάδων εργασίας, προκειμένου να την επικουρούν στην εκπλήρωση των καθηκόντων της. Η μεικτή επιτροπή για την τελωνειακή ένωση καθορίζει στον εσωτερικό της κανονισμό τη σύνθεση και τους κανόνες λειτουργίας των εν λόγω υποεπιτροπών και ομάδων εργασίας. Τα καθήκοντά τους καθορίζονται από τη μεικτή επιτροπή για την τελωνειακή ένωση για κάθε περίπτωση ξεχωριστά.ΤΜΗΜΑ II Διαδικασία διαβούλευσης και λήψης αποφάσεων Άρθρο 541. Στους τομείς που παρουσιάζουν άμεσο ενδιαφέρον για τη λειτουργία της τελωνειακής ένωσης, και με την επιφύλαξη των άλλων υποχρεώσεων οι οποίες απορρέουν από τα κεφάλαια I έως IV, η τουρκική νομοθεσία πρέπει να εναρμονισθεί με την κοινοτική νομοθεσία στον μέγιστο δυνατό βαθμό.2. Οι τομείς που παρουσιάζουν άμεσο ενδιαφέρον για τη λειτουργία της τελωνειακής ένωσης είναι οι εξής: η εμπορική πολιτική και οι συμφωνίες με τρίτες χώρες, οι οποίες περιλαμβάνουν εμπορικά θέματα για βιομηχανικά προϊόντα, καθώς και η νομοθεσία σχετικά με την κατάργηση των τεχνικών εμποδίων στο εμπόριο βιομηχανικών προϊόντων, η νομοθεσία για τον ανταγωνισμό και για την προστασία της πνευματικής και βιομηχανικής ιδιοκτησίας, και η τελωνειακή νομοθεσία.Το Συμβούλιο Σύνδεσης δύναται, λαμβάνοντας υπόψη την πρόοδο της σύνδεσης, να αποφασίσει να επεκτείνει τον κατάλογο με τους τομείς για τους οποίους προβλέπεται εναρμόνιση.3. Για τους σκοπούς του παρόντος άρθρου ισχύουν οι διαδικαστικές ρυθμίσεις των άρθρων 55 έως 60.Άρθρο 551. Κάθε φορά που η Επιτροπή των Ευρωπαϊκών Κοινοτήτων καταρτίζει νέα νομοθεσία σε έναν από τους τομείς που παρουσιάζουν άμεσο ενδιαφέρον για τη λειτουργία της τελωνειακής ένωσης και ζητάει σχετικά τη γνώμη εμπειρογνωμόνων από τα κράτη μέλη της Κοινότητας, πρέπει να ζητάει επίσης ατύπως τη γνώμη των εμπειρογνωμόνων της Τουρκίας.2. Κάθε φορά που η Επιτροπή των Ευρωπαϊκών Κοινοτήτων διαβιβάζει την πρότασή της στο Συμβούλιο της Ευρωπαϊκής Ένωσης, πρέπει να


text: αποστέλλει αντίγραφο στην Τουρκία.3. Κατά τη φάση που προηγείται της λήψεως αποφάσεως εκ μέρους του Συμβουλίου της Ευρωπαϊκής Ένωσης, τα μέρη, κατόπιν αιτήσεως οποιουδήποτε εξ αυτών, διαβουλεύονται εκ νέου μεταξύ τους στα πλαίσια της μεικτής επιτροπής για την τελωνειακή ένωση.4. Τα μέρη συνεργάζονται καλοπίστως κατά το στάδιο ενημερώσεως και διαβουλεύσεων, προκειμένου να διευκολυνθεί, στο τέλος της διαδικασίας, η λήψη της καταλληλότερης απόφασης για την εύρυθμη λειτουργία της τελωνειακής ένωσης.Άρθρο 561. Όταν θεσπίζει νομοθεσία σε τομέα που παρουσιάζει άμεσα ενδιαφέρον για τη λειτουργία της τελωνειακής ένωσης όπως ορίζεται στο άρθρο 54 παράγραφος 2, η Κοινότητα ενημερώνει αμέσως την Τουρκία σχετικά στο πλαίσιο της μεικτής επιτροπής για την τελωνειακή ένωση, ούτως ώστε να επιτρέψει στην Τουρκία να θεσπίσει ανάλογη νομοθεσία η οποία θα διασφαλίζει την εύρυθμη λειτουργία της τελωνειακής ένωσης.2. Σε περίπτωση που ανακύπτει πρόβλημα για την Τουρκία όσον αφορά τη θέσπιση της ανάλογης νομοθεσίας, η μεικτή επιτροπή για την τελωνειακή ένωση καταβάλλει προσπάθειες για την εξεύρεση αμοιβαίας ικανοποιητικής λύσης, με την οποία να διαφυλάσσεται η εύρυθμη λειτουργία της τελωνειακής ένωσης.Άρθρο 571. Με την επιφύλαξη των υποχρεώσεών της που απορρέουν για την Τουρκία από τα κεφάλαια I έως IV, η αρχή της εναρμόνισης η οποία ορίζεται στο άρθρο 54 δεν θίγει το δικαίωμά της να τροποποιεί τη νομοθεσία της σε τομείς άμεσου ενδιαφέροντος για τη λειτουργία της τελωνειακής ένωσης, υπό τη προϋπόθεση ότι η μεικτή επιτροπή για την τελωνειακή ένωση έχει προηγουμένως αποφανθεί ότι η ούτως τροποποιηθείσα νομοθεσία δεν επηρεάζει την εύρυθμη λειτουργία της τελωνειακής ένωσης ή ότι έχουν ολοκληρωθεί οι διαδικασίες που αναφέρονται στις παραγράφους 2 έως 4 του παρόντος άρθρου.2. Σε περίπτωση που η Τουρκία σχεδιάζει τη θέσπιση νέας νομοθεσίας σε κάποιον τομέα άμεσου ενδιαφέροντος για τη λειτουργία της τελωνειακής ένωσης, ζητάει ατύπως τη γνώμη της Επιτροπής των Ευρωπαϊκών Κοινοτήτων σχετικά με την προτεινόμενη νομοθεσία ούτως ώστε ο νομοθέτης της Τουρκίας να μπορέσει να λάβει την απόφασή του έχοντας πλήρη γνώση των συνεπειών της για τη λειτουργία της τελωνειακής ένωσης.Τα συμβαλλόμενα μέρη συνεργάζονται καλοπίστως, προκειμένου να διευκολυνθεί η λήψη, κατά το πέρας της διαδικασίας, της καταλληλότερης απόφασης για την εύρυθμη λειτουργία της τελωνειακής ένωσης.3. Μόλις η προτεινόμενη νομοθεσία φθάσει σε αρκετά προχωρημένο στάδιο σχεδιασμού διενεργούνται διαβουλεύσεις στο πλαίσιο της μεικτής επιτροπής για την τελωνειακή ένωση.4. Όταν η Τουρκία θεσπίζει νομοθεσία σε τομέα που παρουσιάζει άμεσο ενδιαφέρον για τη λειτουργία της τελωνειακής ένωσης, ενημερώνει αμέσως την Κοινότητα στο πλαίσιο της μεικτής επιτροπής για την τελωνειακή ένωση.Εάν η θέσπιση εκ μέρους της Τουρκίας τοιαύτης νομοθεσίας μπορεί να διαταράξει την εύρυθμη λειτουργία της τελωνειακής ένωσης, η μεικτή επιτροπή για την τελωνειακή ένωση καταβάλλει προσπάθειες για την εξεύρεση αμοιβαίας αποδεκτής λύσης.Άρθρο 581. Εάν, μετά το πέρας διαβουλεύσεων που διεξάγονται βάσει της διαδικασίας την οποία προβλέπει το άρθρο 56 παράγραφος 2 ή το άρθρο 57 παράγραφος 4, η μεικτή επιτροπή για την τελωνειακή ένωση δεν έχει καταλήξει σε αμοιβαία αποδεκτή λύση και εφόσον οποιοδήποτε από τα μέρη θεωρεί ότι η ανομοιογένεια των σχετικών νομοθεσιών μπορεί να επηρεάσει την ελεύθερη κυκλοφορία των εμπορευμάτων ή να οδηγήσει σε εκτροπές του εμπορίου ή να προκαλέσει οικονομικά προβλήματα στο